
Consul nobo di Colombia ta un diplomatico di carera 



ORANJESTAD - Pa me- 
dio di e decreto 2341 di dia 
17 di december ultimo di 
Ministerio di Relacion Ex- 
terior di Colombia, ya ta 
conoci e nomber di e con- 
sul nobo di Colombia. 

Ta trata di Francisca Rodri- 
guez Romero kende lo asumi 
e funcion di Minister Pleni- 
potenciario for di Ministerio 
di Relacion Exterior di Co- 
lombia anexa na e Consulado 
di Colombia na Aruba. Ro- 
driguez Romero ta un diplo- 
matico di carera y funciona- 
rio consular di canciyeria di 
Colombia, kiermen e no ta 
un nombramento politico. 

Ya caba Bon Dia Aruba a yega 
di informa recientemente 
cu e consul di Colombia na 
Aruba, Mirza Gnecco no 
lo sigui mas den su funcion 
diplomatico. Dia 2 di januari 
venidero, Gnecco lo cumpli 
6 aña como consul di e co- 
munidad mas grandi di stra- 
nhero riba nos isla. Como 
funcionario diplomatico den 
exterior, nan ta bin cu un 
periodo defmi cu nan sa di 
antemano prome cu nan ta 
asumi e funcion aki. 


Consul Gnecco lo wordo 
reemplasa pa su colega di 
carera diplomatico, Rodri- 
guez Romero. Ainda ta tuma 
un par di siman prome cu 
e Consul nobo lo cuminsa 
eherce su funcion nobo. E 
mester ricibi su credencial 
como consul for di reino Hu- 
landes. Tanten Nelson Soto 
Cardozo kende ta funcionar- 
io di e ministerio di Relacion 
Exterior di Colombia y kende 
recientemente a yega Aruba, 
lo ta encarga di e consulado. 

Tambe e diplomatico Gnecco 
a ricibi e decreto di su gobi- 
erno caminda for di 5 di feb- 
ruari proximo, e lo mester 
asumi un funcion y respon- 
sabilidad nobo den Canci- 
yeria Colombiano. E ta un 
funcionario di carera diplo- 
matico; y e ta regresa na su 
cas na Bogota, Colombia. 

Durante un entrevista cu e 
matutino aki, Consul Gnec- 
co di Colombia a probecha 
e oportunidad aki pa expresa 
su gradicimento na Aruba su 
pueblo, y muy specialmente 
na nos autoridadnan local. E1 
a bisa cu su principal mensa- 
he di despedida ta di c danki\ 


Pa mantene un budget neutral den presupuesto 

Impuesto lo subi pa algun hende y lo baha pa otro 


ORANJESTAD - E echo 
cu den e prome fase di e 
reforma fiscal cu lo drenta 
na vigor entrante 1 di jan- 
uari lo tin un rebaho riba 
e belasting personal, esaki 
lo costa Gobierno 14 mi- 
yon Florin riba reduccion 
di loonbelasting y inkom- 
stenbelasting. 

Reaccionando riba oposicion 
cu a cualifica e fase aki como 
un medida camufla, caminda 
Gobierno ta duna di un ban- 
da y kita for di otro banda, e 
Prome Minister Evelyn Wev- 
er-Croes a bisa cu “si algo ta 
costa Gobierno placa e no por 
ta medida.” 

E1 a declara cu si oposicion 
ta cualifica e reforma aki riba 
belasting personal como un 
tipo di medida, esaki ta de- 
pende kico bo ta defmi como 
medida. E ta acepta cu na 
momento cu un persona su 
impuesto ta subi cu 1 Florin 
e por wordo considera como 
un medida. “Nos no ta gaña. 
Nos ta hopi habri riba esey. E 
ta bay subi pa algun hende,” 
el a declara. Pero e mester ta 
asina si nan kier bah’e pa otro 


hende. Otro alternativa lo 
ta keda sin haci nada y lag’e 
manera e ta. Pero e ta haya cu 
e situacion aki no por sigui 
asina ya cu e sistema ta hopi 
anticua y complica y mester 
di cambio. 

E prome mandatario ta 
reconoce cu Gobierno su 
situacion fmanciero ta 'deli- 
cado.’ P’esey pa e budget 
keda neutral nan a bin cu e 
manera pa haya e 14 miyon 
Florin bek. E no ta haci niun 
impacto riba e presupuesto. 
Entre otro riba SIN TAXES 
cu lo wordo cobra via ac- 
cijns y invoerrechten riba 
esunnan cu ta scoge pa uza 
alcohol y sigaria. Pero tambe 
riba e tarifa di e grondbelast- 
ing pa esunnan cu no ta biba 
na Aruba. Kier men esunnan 
cu ta bin di afo pa inverti den 
cas, condominio y propiedad 
comercial. 

“E resultado fmal ta keda 
igual. Bo ta subi akinan y 
baha eynan. Ta esey loke nos 
a haci cu e reforma fiscal,” 
el a bisa. Nan ta moviendo e 
peso di belasting directo pa 
esun indirecto. “Nos ta kere 


cu ta mas husto pasobra mas 
hende ta bay contribui cu nos 
sistema di belasting,” Pre- 
mier Wever-Croes a declara. 

No ta cuestion cu Gobierno 


ta duna sino cu e ta laga di 
haya di un banda pero ricibi 
di otro banda, ya cu esaki no 
mester costa Gobierno placa 
mirando su situacion di aus- 
teridad. E1 a indica cu Aruba 


mester cumpli cu e deficit y 
e normanan di LAft (Lands- 
verordening Aruba fmancieel 
toezicht) pa evita problema. 



Gobjerno d/ Aruba 

‘Dentista no ta caro, falta di educacion ta caro’ 



i 


ORANJESTAD - Bon Dia 
Aruba a entrevista Leon- 
ardo Maduro kende ta un 
dentista local. E ta splica 
tocante e importancia pa 
personanan cuida nan 
djentenan y cu na Aruba 
por cambia e mentalidad 
di miedo di bay dentista. 

Dr. Maduro ta bisa cu e ta re- 
comenda pa personanan bay 
check dentista of haci limp- 
ieza cada 6 luna si ta necesa- 
rio. Seguro mes ta paga dos 
limpieza pa aña, asina den e 
proceso por detecta kico tin 
cu e persona su parti dental. 

Sinembargo e ta bisa cu e 
cultura aki na Aruba ta cu 
hende no gusta bay dentista, 
agregando cu e tampoco no 
gusta uza dental floss, ‘e ta 
mas grandi ainda di no uza 
pa e motibo ey buraconan ta 
yega lihe’. 

E ta splica cu ta importante pa 
motibo cu tin caminda unda 
cu e djente ta pega na otro y e 
skeiro no ta pasa. “E realidad 
ta cu e skeiro no ta pasa mey 
mey di bo djentenan, esey ta 
e trabou di e floss pa yega ey- 
nan. Ni con bo skeiro, e no 
ta yega anto hende tin cu siña 
esey pa nan haci’e.” 

Dr. Maduro ta remarca cu si 
un persona no uza floss, e por 
produci mal holo, inflama- 
cion na su gum, tandsteen y 
buraco. Tin cierto hende cu 
tasinti un biento/ rilna nan 
djente. “E ta sensabilidad. E 

por ta un caries, e por ta cu 
e gums a baha door di skeiro 
mucho duro, anto e glazuur 
ta gasta.” 

E glazuur di djente ta gasta pa 
motibo di bebe cosnan acido 
manera orange juice of lamo- 
enchi, e ta agrega cu e sin im- 
porta cu ta cosnan natural, e 
por afecta. E1 a remarca cu si 
hende ta bebe energy drinks, 
coca cola, e djente su protec- 
cion di glazuur y dentina ta 
gasta. 



“Glazuur gasta ta yega na e di 
dos capa cu ta glazuur gel. E 
parti ey ta sensitivo pa tur cos 
e tuma. Esey ta problema ban 
bisa si tin buraco, e ta come e 
glazuur bo no ta sintie te ora 
e yega na e di dos capa ta sin- 
tie ora ta come algo cayente, 
zoet of friu”, Dr. Maduro ta 
splica. 

Dr. Maduro ta bisa cu esey ta 
un alerta. E ta continua spli- 
ca cu awendia ta haya crema 
special pa cera un poor of 
cremanan special cu ta yuda 


cera y kita e sensibilidad. 
“Tur esey ta baha e PH. Un 
bes boca bira zuur, e bacteria 
ta reproduci mas hopi.” 

Bon Dia Aruba a puntra dr. 
Maduro si tur holo ta bin di 
no skeiro of tin otro factor- 
nan tambe pa cual e mal holo 
ta bin cune. E ta contesta cu 
algun biaha e por ta pa mo- 
tibo di amandel grandi anto e 
ta produci un tandsteen atras. 
Hende cu ta sufri di amigda- 
litis nan ta haya tandsteen 
atras den boca.” 

Sinembargo e ta bisa cu tin 
hende cu ta scupi hopi, of e 
mal holo ta di PH di e per- 
sona ta zuur. “Tur cos ta de- 
pende di kico PH ta haci pa 
evita e mal holo. E bals ta 
yuda hopi, pero e ta produci 
mas scupi anto e ta contra- 
resta e PH. Kauw bals ta malo 
si e tin sucu; mester cumpr’e 
sin sucu asina e no daña e gla- 
zuur. Pero e mantene di scupi 
ta bon. 

Pa locual ta e cultura di Aru- 
ba, si ta cuida nan djentenan 
bon... e ta bisa cu falta hopi 
na Aruba pa loke ta e departa- 
mento di prevencion y edu- 
cacion pa muchanan. Mester 
cuminsa bay e scol y siña nan 
mas for di chikito. “Incluso 
pa hende grandi paso ni a nan 
ta mucho bon informa.” 

Segun dr. Maduro tin pro- 
grama di prevencion, pero e 
ta importante pa chikito keda 
hinca den nan cabes. E ta bisa 
cu pa duna e informacion di 


e departamento nan aki por ta 
miho. Tin algun cu ta guia e 
muchanan con pa nan cuida 
nan djentenan miho. 

Dr. Maduro ta keda bisa cu 
cultura ey tin cu cambia y cu 
dentistanan por purba aporta 
un tiki mas den e cambio aki 
‘pa motibo cu no ta wordo 
paga, no ta worry pa duna in- 
formacion cu mester’. E mes 
ta splica cu el a wordo acerca 
pa bay kleuter y pa por yuda 
na cierto actividadnan. 

Un punto cu dr. Maduro a 
agrega cu ta hende no gusta 
bay dentista pa e mentalidad 
cu e ta mucho caro. “Dentista 
no ta caro, falta educacion 
ta caro. Tin biaha nos no ta 
worry, anto esey ta bira caro. 
Mas nos laga e tempo pasa, 
mas e ta bira caro.” 

E ta continua splica cu e ta 
djente ta cuminsa cu buraco 
chikito. “Ban bisabo ta 100 
Florin no ta worry cu ne, e ta 
bira mas grandi, e ta keda subi 
pa 200 Florin, anto asina e ta 
keda subi, e ta yega nervio, 
mester di tratamento pa 
nervio y e ta bira 800 Florin. 
Ta sak’e pa reemplaz’e, ta bira 
3000 Florin; mientras mas bo 
warda pa haci bo limpieza.” 

Segun dr. Maduro ta bisa: 
Haci un simpel limpieza un 
bes pa aña pa evita cu e con- 
secuencianan manera buraco 
grandi y pa perde djentenan. 
E ta agrega cu e ta sali me- 
nos costoso. “Muchanan tin 
derecho pa limpieza pa aña 
prome cu nan haci 18 aña. Mi 
ta papia cu mayornan cu no ta 
worry pa busca informacion.” 
Tin caso cu mucha ta yega 
dentista cu 5 pa 6 buraco. E 
ta bisa cu ta recomendabel pa 
trece mucha for di chikito. 
For di 2 aña nan por atende 
dentista anto keda trece nan 
cada aña. “Un mucha ta laga 
haci limpieza caba di edad ey. 
Tin cu ta druk, pero mayoria 
ta keto. Nan ta lagabo deal cu 
nan pero tin pashent dificil. 
Cu esey mester adapta nan.” 

Den caso cu mester cambia 
djente pa motibo cu el a yega 
nervio. E ta splica cu mester 
un root canal. Un corona 
rond di e djente pa proteha. 
Una bes e pashent mester un 
root canal, mayoria di djente 
a wordo perdi caba, cu e co- 
rona aki e ta dura mas. “Tin 
hende ta haci root canal y 
no ta pone corona. E ta bira 
zwak, pero djente a kibra 
toch paso no tin pa reforsa”, 
el a splica. 

Na augustus 2019 tur scol preparatorio ta start cu Papiamento 


ORANJESTAD- Funda- 
cion Lanta Papiamento 
(FLP) a organisa un tertu- 
lia literario cu a conta cu 
presencia di minister di 
Enseñansa, Rudy Lampe, 
pa asina clausura Aña di 
Papiamento 2018 na Bib- 
lioteca Nacional Aruba. 

Presidente di e fundacion aki, 
Eduard Pieters, a expresa pa- 
labra di danki na tur esunnan 
cu a duna contenido na e aña 
special aki, caminda ortogra- 
fia oficial di Papiamento a 
keda aproba den parlamento. 
Pero tambe na e autornan cu 
a produci obranan e aña aki, 
y cu algun di nan a wordo 
invita den e tertulia liter- 
ario Cosecha 2018 pa papia 
di nan obranan, entre nan: 
Rosabelle Illes, Belen Kock- 
Marchena, Dufi Kock, Jerry 
Franca, Benjamin Romero/ 
Ramon Todd Dandaré y 
Daniella Britt. Cada un di 
nan a ricibi un certificado di 
aprecio otorga pa FLR 


Minister Lampe a declara na 
Bon Dia Aruba cu e tabata 
un Aña di Papiamento 2018 
‘sumamente exitoso.’ P’esey 
e ta haya cu e palabra cu FLP 
a uza pa batisa e tertulia aki 
como cosecha di 2018, ta 
esun mas ideal pasobra e co- 
secha tabata grandi. 

Logronan di Aña di Papia- 
mento 

Un echo historico tin di 
haber cu dia 1 di november 
ultimo, nos organo legisla- 
tivo a oficialisa ortografia di 
Papiamento of buki blauw. Y 
recientemente pa ‘corona e 
obra’ nan a lansa e app di Pa- 
piamento. 

E1 a declara cu danki na Se- 
tar cu cualkier persona por 
baha e aplicacion aki den nan 
smartphone si nan tin un an- 
droid. Den futuro tambe lo ta 
disponibel pa Iphone. “Asina 
bo por skirbi Papiamento na 
un manera corecto,” el a bisa. 


Tambe via e app aki nan ta di- 
vulga tur informacion cu tin 
di haber cu Papiamento. E 
mandatario a agrega cu via e 
app aki bo por tin tur infor- 
macion den bo plant’i man. 

Otro logro di e aña aki dedica 
na Papiamento tin di haber cu 
a wordo lansa e SAM of Scol 
Arubano Multilingual, unda 
Papiamento ya ta parti di e 
maneho nacional di enseñan- 
sa. “Den tur scol na Aruba, 
Papiamento ta bay bira e idi- 
oma di instruccion for di scol 
preparatorio”, el a bisa. 

E1 a anuncia cu na luna di 
februari of maart proximo, 
nan lo bin cu un conferen- 
cia pa sigui cu e preparacion 
di e SAM. E intencion ta pa 
augustus 2019 tur scol prepa- 
ratorio ta start cu Papiamento 
como idioma di instruccion, 
banda di e otro tres idioman- 
an: Hulandes, Ingles y Spaño. 

Tambe den e Aña di Papia- 


mento 2019, gobierno a fir- 
ma acuerdo di cooperacion 
pa e intercambio di material 
na Papiamento cu Corsou 
y Bonaire na luna di januari 
venidero. Ya esun cu Corsou 
nan a keda firma caba luna di 
september ultimo. E man- 
datario a indica cu esaki ta 
permiti cu hopi material na 
Papiamento ta bay drenta den 
nos scolnan. 

Tambe na luna di november 
a tuma luga un conferencia 
cumbre cu e islanan ABC 
(Aruba, Boneiro y Corsou), 
organisa pa FLR E tabata un 
conferencia grandi cu exper- 
tonan di e tres isla aki y tambe 
Hulanda. E1 a bira un plata- 
forma caminda diferente ide- 
anan valioso a bin dilanti cu 
ya a bay den un mocion. Ta 
asina cu parlamentario Ricar- 
do Croes (RED) a presenta 
un mocion aproba unanima- 
mente pa crea un academia 
di Papiamento. Igualmente 
minister Lampe a referi cu 


e aña aki Dr. Joyce Pereira a 
haci un disertacion di su tesis 
tocante Papiamento na Uni- 
versidad di Corsou cu a duna 
un ambiente di celebracion 
inolvidabel. 

Despues di haci un balans di 
tur e logronan aki, el a afirma 
cu Aña di Papiamento 2018 
tabata uno exitoso y fructif- 
ero. “Mi mes no a kere ora cu 
nos a decreta aña 2018 como 
Aña di Papiamento cu e lo ta 
un aña asina exitoso cu asina 
hopi cosecha”, el a declara na 
Bon Dia Aruba. 

E mandatario a agrega cu 
esaki tabata un forma pa re- 
corda cu na 2003 -kiermen 15 
aña pasa- Papiamento a bira 
nos idioma oficial . Ya faltan- 
do poco dianan pa 2018 cera, 
e mandatario ta mira e aña 
aki di hopi recuerdo “masha 
bunita mes”. 

Editorial 


PASCO FIESTA DIPAZ? 

Si nos tur ta contribui... 


Nos a caba di celebra e dos dianan clave 
di aña pa reflexiona riba loke nos ta haci 
como persona, como pais, y... como mun- 
do. Claro cu ta riba e prome parti so nos 
por tin control, anto parcialmente tambe. 
Nos por tin contratiempo di enfermedad, 
di pobresa, di inkietud den nos bida pasobra 
nos no ta logra loke nos ta aspira. Ey nos es- 
fuerso mester ta anto, pasobra ta eynan nos 
por tin mas resultado. Mientras tin di nos ta 
reza, otronan ta djis spera pa cos bay miho, 
pasobra nan no tin e apoyo di un creencia 
pa duna nan forsa den nan lucha personal. 
Con esey ta bay resulta of no, ta pa cada ken 
di nos pa evalua. Nos ta desea tur hende 
hopi forsa den loke nan kier logra. 

Pero banda di nos lucha individual, nos tin 
un lucha colectivo pa hiba tambe. Mas ciu- 
dadano consciente y bon informa un pais 
tin, mas nos por tin speransa cu colectiva- 
mente nos ta bay dilanti. Esey ta natural- 
mente facil pa expresa, y hasta por ta ber- 
dad, pero esey no ta implica cu nos tur tin 
un bon bista di loke ta pasa alrededor di nos, 
y mucho menos cu nos tin e sentimento cu 
nos tin, talvez no control, pero en todo caso 
un cierto influencia riba con cos ta bay den 
nos pais. Por ta cu loke nos sa bisa, den con- 
versacion cu otro ciudadano, o tambe na 
nivel di bay den medionan publico y bisa 
algo, para pa un opinion cu abo ta kere aden 
no necesariamente tin un efecto directo 
riba e manera con ta dirigi nos pais. Di tur 
manera ta un sentimento grato ora bo por 
ripara cu gobierno tambe ta pensa den e di- 
reccion cu abo tabata pensa y di repente bo 
ta mira algo surgi den cual bo ta reconoce 
bo mes punto di bista. 

Sin embargo, cuanto biaha esey ta e caso? 
Cuanto biaha den un aña ta sucede algo 
unda bo por bisa cu satisfaccion ‘esey ta bon 
haci’? No cu nos kier exagera pensando cu 
tur dia lo mester tin algo cu nos por aplaudi; 
talvez un par di biaha pa aña mes ta bon. 
Corecto? Contento? Wel, no completa- 
mente. E cos ta cu ora nos ta fiha demasi- 
ado riba loke ta sucede den luz publico, e 
ley cu porfm nan ta bay cambia, e solucion 
cu lo bin pa e problema di dump, tur esey 
ta momento cu nos por bisa cu nos ta haya 
cu e ta bon haci of no, pero ta kita nos bi- 
sta di e cosnan cu mester keda haci silen- 


ciosamente, sin cu mester di tanto debate, 
pasobra en general nos por ta di acuerdo cu 
esey ta cos cu mester drecha o haci, simple- 
mente. Manera e caya cu por arte de magia 
awor di repente a haya asfalt, loke inmedi- 
atamente ta haci cu e jokenan ta surgi ta ken 
den e caya conoce tanto hende halto na e 
departamentonan concerni, o miho ainda, 
den e despacho di e ministro encarga. E ul- 
timo cinismo no semper ta aplicable, paso- 
bra por bien ta cu e asunto ta bon planifica 
y ehecuta. Di otro banda, pasando riba nos 
isla nos ta mira ehemplo tambe di cos cu ta 
parce un misterio. Manera ora na Noord ta 
drecha e caminda relativamente bon di e ro- 
tonde di Tanki Flip bay direccion di Noord, 
mientras cu e caminda di e luz di trafico bay 
Turibana, cu ta un absoluto horor, ta keda 
atrobe sin haya asfalt nobo. Of e caminda 
dilanti e highrise, cu ta birando apto pa in- 
vita e organisadornan di e careda di ciclismo 
profesional legendario yama Paris - Rou- 
baix, pa usa e trayecto aki pa e competen- 
cia... bon pa turismo...?! En cambio, e parti 
relativamente bon dilanti Divi Phoenix si a 
haya asfalt nobo; aparentemente tin hende 
cu sa infmitamente mas cu nos di planifi- 
cacion y ta dicidi cu asina ta bon. Bottom 
line: mas nos por ta di acuerdo cu e cosnan 
‘normal’ ta tuma lugar normalmente, mas 
trankil y na paz nos por ta. Por lo demas nos 
no tin masha grip riba e situacion local. 

Pero awor e ‘ver van mijn bed’show. Si 
como ciudadano nos kier ignora e mundo 
grandi rond di nos, bo por haci esey trankil- 
amente. Bo no ta cumpra corant o no ta 
bay riba internet, no pa busca kico ta pasa 
den mundo, en todo caso. Dia cos bay malo 
den e mundo aki, pasobra e actornan riba e 
escenario mundial ta dicidi di actua robes, 
nos niun tin e potestad di para esey. Dia un 
idiota primi un boton robes, nos tur ta bay: 
esnan cu a preocupa tur dia, y igual esnan 
cu nunca a preocupa. Un invitacion na nos 
tur pa no preocupa cu e cosnan ey mas? Di 
ningun manera, aunke ta cos cu nos no tin 
influencia riba nan. Manera, si e Turconan 
kier organisa un masacre un di e dianan 
aki na Siria, nan por hacie, Trump a duna 
prmiso caba. Nos no mester subi baricada, 
pero mester sa kico ta bon y kico ta malo; 
cerca di cas, y leu tambe. Esey ta contribui 
na paz. 

A6 lREGI0NAL 


Brasil: Bolsonaro no kier Daniel Ortega tampoco na ceremonia 



(Infobae/JornaldoBra- 
sil) - E futuro canciyer di 
Brasil, Ernesto Araujo, a 
afirma ayera cu "no lo rici- 
bi” representante di Ni- 
caragua na e investidura 
di e presidente electo, Jair 
Bolsonaro, dia 1 di janu- 
ari proximo. E decision di 
Brasil, segun Araujo riba 
rednan social, ta un con- 
testa na e "violacionnan 
di e regimen di Daniel 
Ortega contra libertad di 
pueblo di Nicaragua,” pais 
cu ta enfrenta un grave 
crisis politico y social. 

Nicaragua ta pasando desde 
april den su crisis mas grandi 
desde 1980, cu Daniel Ortega 
tambe como presidente, y cu 


a caba cu bida di entre 325 y 
545 persona, segun organis- 
monan di derecho humano 
local y di exterior, aunke go- 
bierno ta reconoce solamente 
199. 

E mensahe di e futuro canci- 
yer ta bin algun dia despues 
cu Brasil a anuncia cu a retira 
e invitacionnan pa Venezu- 
ela y Cuba pa e instalacion di 
Bolsonaro como presidente. 
Prome tabatin algun confu- 
sion, cu Venezuela bisando 
cu nan a ricibi invitacion. 
Brasil a mira su mes obliga pa 
aclara, admitiendo cu prome 
a invita tur pais cu cual tin 
relacion diplomatico, pero cu 
despues riba peticion di Bol- 
sonaro a retira e invitacion 


haci na Cuba y Venezuela. 

Mientras tabatin un can- 
tidad di declaracion di e can- 
ciyerianan di ambos pais, e 
presidente electo a adverti cu 
"regimennan cu ta viola liber- 
tad di nan pueblo” y M ta actua 
abiertamente contra e futuro 
gobierno di Brasil pa afmidad 
ideologico cu e grupo derota 
den eleccion, no lo ta na e in- 
vestidura.” 

Bolsonaro tabata referi na e 
Partido di Trahado, derota 
den eleccion presidencial na 
october pasa, cu Fernando 
Haddad como candidato, 
sucesor di ex-presidente Luiz 
Inacio Lula da Silva, preso pa 
corupcion. 


Mexico: Gobernador di Puebla ta muri den accidente aereo 


(NTN24/Univision) - Di- 
reccion General di Aero- 
nautica Civil a forma un 
ekipo internacional cu lo 
ta encarga cu esclarece e 
causa di e accidente di he- 
licopter den cual e gober- 
nador di estado Puebla, 
Martha Erika Alonso y su 
esposo, e senador Rafael 
Moreno Valle tabata bi- 
aha, asina e subsecretario 
di Secretaria di Comuni- 
cacion y Transporte, Car- 
los Alfonso Morales a de- 
clara. Tambe a fayece tres 
persona cu tabata forma e 
tripulacion di e helicop- 
ter. 

Morales a splica cu e ekipo ta 
integra pa representante di e 
fabricante Italiano di e apara- 


to y di e productor Canades 
di e motor di e helicopter, 
como tambe pa inspectornan 
di verificacion di accidente 
aereo, pa no laga “cabos suel- 
tos” den e investigacion. 

"Nos tin instruccion preciso 
di presidente di republica di 
conta cu e miho investiga- 
donan internacional, pa cual 
a establece contacto cu e Con- 
seho Nacional di Siguridad 
den Transporte di Estadonan 
Uni (National Transporta- 
tion Safety Board, NTBS), 
cu ta e institucion di mayor 
reconocimento internacional 
den materia di investigacion 
di accidente M ,el a bisa den 
conferencia di prensa. 

E secretario di Siguridad y 


Proteccion Ciudadano di go- 
bierno di Mexico, Alfonso 
Durazo, a haci un yamada na 
e poblacion en general pa no 
difundi informacion o hipo- 
tesis falso encuanto e caida 
di e helicopter den cual e dos 
politiconan di Partido Accion 
Nacional (PAN) tabata biaha. 

Na juli di e aña aki e gober- 
nador tabata involucra den 
un investigacion pa posibel 
fraude den eleccion pa gober- 
nador di estado Puebla. Esaki 
no a impedi su nombramen- 
to como gobernador, como 
sucesor di su esposo. 



Colombia: Ta spera cu otro pais ta retira nan embahador na Venezuela 



(NTN24/ElTiempo) 
Colombia ta spera cu e 
paisnan cu ta M defensor 
di democracia” retira nan 
embahador di Venezuela 
y no ta reconoce gobierno 
di Nicolas Maduro desde 
dia 10 di januari 2019, ora 
Maduro ta pretende inicia 
un mandato nobo, asina 
presidente Colombiano 
Ivan Duque a declara di- 
aluna pasa. 

E mandatario a boga igual- 
mente pa un presion mas 
grandi riba Maduro pa e 
pais por recupera "libertad y 
democracia M compara cu loke 
el a describi como un "dicta- 
dura abrumadof'. 

Crea na 2017 despues di e 
protestanan contra Maduro 


cu a laga un saldo di 125 mor- 
to, e Grupo di Lima ta evalua 
kibra relacion conhunta- 
mente cu Maduro. E foro ta 
integra pa Argentina, Brasil, 
Canada, Chile, Colombia, 
Costa Rica, Guatemala, Hon- 
duras, Mexico, Panama, Par- 
aguay, Peru, Guyana y Saint 
Lucia. 

Duque, cu ademas ta en- 
cabesa e grupo di pais cu ta 
pidi un investigacion contra 
Maduro den Corte Penal In- 
ternacional (CPI) pa crimen 
contra humanidad, ta confia 
cu e campaña internacional 
pronto lo duna resultado. 

Mientras tanto, Maduro ta 
prepara pa cuminsa dia 10 di 
januari un segundo mandato 
di seis aña, despues di keda 


reeligi den eleccion boicotia 
pa oposicion, cu a denun- 
cia esaki como un fraude, y 
ademas desaproba pa Merca, 
Union Europeo, y varios pais 
di America Latino. 

E gobernante socialista a vin- 
cula siman pasa e futuro go- 
bierno di Brasil y esun di Co- 
lombia cu un supuesto plan 
di Cas Blanco pa organisa un 
golpi di estado na Venezuela, 
y incluso di mata Maduro. 

Salvo pa trato consular y na 
nivel di encargado di asunto, 
Bogota congela su relacion 
cu Caracas desde mita di aña 
pasa. Siman pasa esaki a escala 
cu e expulsion di funcionario 
di ambos banda. 

Barco di Exxon intercepta ta pone Venezuela y Guyana contra otro 


(France24) - Venezuela 
y Guyana ta den un en- 
frentamento pa sobera- 
nia maritimo. Despues cu 
e autoridadnan di e pais 
presidi pa Nicolas Madu- 
ro a intercepta un barco 
di e compania petrolero 
Exxon Mobil, di bandera 
Mericano, den awanan 
teritorial di Guyana, esaki 
a causa un confrontacion. 

Despues di e suceso, Depar- 
tamento di Estado di Merca 
a reclama na autoridadnan 
Venezolano cu nan mester 
tin respet pa soberania di su 
bisiñanan y pa legislacion in- 
ternacional, despues cu Guy- 


ana a reporta e violacion cu a 
ser cometi cu e detencion di 
e barco. 

Robert Palladino, un por- 
tavoz di autoridadnan di 
Merca, a sigura riba su cuenta 
di Twitter cu e intercepcion ta 
ainda bao investigacion y el a 
defende e potestad di Guyana 
pa e exploracion maritimo di 
e zona. 

Di acuerdo cu loke minis- 
terio di Exterior di Guyana 
a señala, e intercepcion di e 
barco a ser registra dia 22 di 
december, di parti di miem- 
bronan di un embarcacion 
militar di Venezuela cu a de- 


tene e barco di exploracion 
Ramform Tethys, cu a ser 
contrata pa Exxon Mobil. 

Mientras cu Venezuela a bisa 
cu e hecho a sucede den su 
teritorio y cu e ta constitui un 
violacion di parti di Guayna, 
ministro di Exterior Guyanes 
Carl Greenidge a afirma cu 
tabata un incidente “ilegal”, 
“hostiP’ y “agresivo”. 

E interceptacion di e barco ta 
aumenta e tension entre am- 
bos nacion pa e control di e 
zona di Esequibo, conoci pa 
su rikesa di recursonan min- 
eral, cu a cuminsa aumenta 
atrobe desde aña 2015. 



Chile: Lo construi observatorio mas potente di rayonan Gamma 


(France24/Reuters) - Go- 
bierno Chileno a firma un 
acuerdo cu Observatorio 
Europeo di Sur pa con- 
strui 99 telescopio di rayo 
gamma cu lo ta 20 biaha 
mas grandi y 10 biaha mas 
sensibel cu e lugarnan cu 
actualmente ta studia e 
forma particular di ener- 
gia ey. 

E Observatorio Europeo di 
Sur ta un organisacion inter- 
gubernamental cu ta opera 
un compleho di observatori- 
onan astronomico na e sero 
Paranal den e desierto di 
Atacama na Chile. 

Andreas Reisenegger, di 
e Pontificia Universidad 
Catolico di Chile, a bisa cu e 
sitio a ser eligi pa proporciona 
un bista directo di e curason 
di nos galaxia, e Via Lactea. 
“CTA (Cherenkov Telescope 
Array) ta un paso dilanti den 
esaki (estudionan di ener- 
gia di rayonan gamma), y lo 
ta 10 biaha mas sensibel cu 
otro experimentonan y lo ta 
un observatorio unda, como 


cientifico, nos lo por me- 
hora e tempo di observacion, 
pa detecta cierto fuentenan 
y nos lo por studia nan cu 
mayor detaye. Y esakinan lo 
complementa e otro obser- 
vatorionan aki na Chile, cu ta 
detecta otro rasgo di energia 
y pesey ta brinda informacion 
complementario,” el a bisa. 

Segun Reisenegger, e motibo 
pa cual CTA a dicidi di in- 
stala e principal observatorio 
di e hemisferio sur, ta pasobra 
cu for di e hemisferio aki por 
observa e centro di galaxia. 

E rayonan gamma ta un tipo 
di radiacion electromagneti- 
co, cu generalmente ta pro- 
duci pa elementonan radio- 
activo. Debi na energia halto 
cu nan ta posee, e rayonan 
aki ta constitui un tipo di ra- 
diacion, capaz di penetra den 
materia, mas profundo cu ra- 
diacion alfa y beta. 

Nan por causa daño grandi 
na e nucleo di celnan, pa cual 
ta usa nan pa sterilisa ekipo 
medico y alimento. 



FOR ALL YOUR FLYER 


DISTRIBUTIONS 

mm TéPAy Ta Anunciá 


Relaciona cu Celebracion di Fin di Aña 

Ta participa cu lo NO tin edicion regular di Bon fiia Aruba y Aruba 
Today riba diamars 1 y diaranson 2 di januari. 

Pa e motibo aki ta haci un suplica na tur esunnan cu ta desea di 
publica aviso den Bon Dia Aruba y Aruba Today pa dialuna 31 
december y diahuebs 3 di januari, pa por fabor entrega esakinan 
na ofjcina no mas tarda cu dia 28 di december prome cu 3or atardi 

A . Gerencia 

Hulanda estafa pa casi 900.000 euro na Tanzania 


DEN HAAG - Recientemente e Ministerio 
Hulandes di Asuntonan Exterior a keda estafá 
pa casi 900.000 euro na Tanzania. 


Reciente e ministerio a para e proyecto pendiente in- 
vestigacion. Den e investigacion a resulta cu un suma 
di 859.068 a disparce. Minister Kaap ta informa cu 
tanto e organisacion semi gubernamental na Tanza- 
nia como ehecucion di partidonan Ngo ta envolvi 
den e fraude aki. Ta asina cu na juli 2017 e ministerio 
a haya melding di posibel fraude den e programa na 
Tanzania, segun minister Kaag di cooperacion cu de- 
saroyo den un carta pa Tweede Kamer. 

Ta trata di un proyecto di infrastructura den e pais 
Africano cu Hulanda a sponsor, pero ta e ministerio 
a bay tira bista no tabatin ningun proyecto di con- 
struccion.. 

E proyecto lo keda fmalisa maske no ta bon cla ta 
kico. E ehecucion a priminti di construi of paga bek. 
Autoridad anti corupcion di Tanzania a start un in- 
vestigacion hudicial riba e caso. Kaag a skirbi cu den 
ultimo 5 aña promedio di 0,15% di ayudo di desaroyo 
for di presupuesto di ministerio ta keda malversa. 



Inspeccion investigando rol di reclasseringy polis den morto studiante 




RODRIGUEZ 


TAEKEMA 


* • 

EXECUTORIALE VERKOOP 


Krachtens een vonnis van het Gemeenschappelijk Hofvan Justitie van Aruba. Curaçao. Sint 
Maarten m van Bonaire. Sint Eustatius en Saba zaide volgende onroerende zaak in het openbaar 
worden verkocht De verkoop vindt piaats eerst bij opbod en vervolgens bij afmijning. 

hel necht van erfpacht tot een juli tweeduizend vierendertig op een perceel domeingrond, 
groot éénduizend zevenhonderd drieénvijftig vierkante meter (1.753 m 2 ), getegen te Mativtdiri 
in Aruba, kadastraal bekend als derde afdeling sectie A nummer 74, mel het daarop 
gebouwde, piaatselijk bekend als: Matividirr 4. 

Inzetprijs: AfL 455_000 r 00. 

In geval van veiling krachtens beslagrecht bestaat geen mogelijkhekJ tot onderhandse biedingen. 

De verkoop zat plaatsvinden ten overstaan van mr H.M. Rodriguez-Taekema, notaris in Aruba, op 

23 januari 2019 om 10:00 uur op hel Notariskantoor Rodriguez-Taekema SUCU/De la 
Sallestraat 60. 

De veilingvoorwaarden zijn beschikbaar op het kantoor van de genoemde notaris bij: 

Notariskantoor Rodriguez-Taekema 
SUCU/De la Sallestraat 60 
[rotonde Seroe Blanco) 

Tel: (297) 588-2400 * Fax: (297} 588-2500 * Email: j.dabian@notarisrodriguez.com 


ROTTERDAM - Inspecci- 
on di Husticia y Siguridad 
ta investigando con re- 
classering y polis a atende 
cu kehonan di molester 
relaciona cu e asesinato di 
studiante Humeyra. 

E studiante a keda asesina 
riba tereno di e scol Design- 
college na Rotterdam pa su 
ex. E sospechoso a keda sen- 
tencia den pasado pa mal- 
trato y menasa di su partner. 
Humeyra a haci denuncia di 
molester un siman prome cu 
su morto. Inspeccion den e 
caso aki mester investiga si e 
instancianan a actua corecto y 
si por a evita e incidente fatal. 
E sospechoso Bekir ta encar- 
cela pa e asesinato. E tabatin 
prohibicion pa tene contacto 
cu e studiante. Ta riba e pro- 
hibicion aki e studiante ta- 
batin un cita cu polis mesun 
merdia di e incidente fatal, 
segun inspeccion. Apenas 45 


minuut prome cu e cita el a 
keda asesina. 

E por a core, pero bala a al- 
cance fatalmente. Djis despu- 
es a detene e sospechoso. In- 
speccion ta bisa cu ciudadan- 
onan mester por confia cu e 
organisacionnan responsabel 
ta actua na tempo. Minister 
Grapperhaus ta haya corecto 
cu ta bay haci investigacion. 
Mas ainda pasobra e homber 
ta conoci pa maltrato di su 
exnan. Un rapport di reclas- 
sering ta indica cu ora e da- 
manan a termina e relacion 
cu ne e ta bira agresivo y 
menasante. Hues a condena 
e sospechoso den augustus 
ultimo na 6 siman castigo pa 
maltrato y menasa di e studi- 
ante Humeyra. Den e vere- 
dicto tin pone cu mester tene 
cuenta cu e sospechoso lo por 
comete un crimen. 

losCeviche clasico cn 
Tortilla Chips 

Ui Half-lack (6 rihsl di 
Iriginal Racipe Spare Ribs 

lln Pinclto grandi di GaliAa 
a la Paria 

Unliletdi Picaña knnos 
deticioso Cbimi-Cbnri Sauce 


sigulente: 

Ratata hasa, nros blanco, 
Booncbi preto, Coleslawiun 
Hlixed Salad Tortilla Chips 

I pa uitlmo: 

Bos Quesillo 


cu dia 13 di lanuari 2018, 
No uor combina e special ahi cu otro special. 


Bin celebra Fin di Aña y Aña Nobo ku un cuminda fabuloso 
pa dos persoua ku tiu un balor normal di USS 95.6S 

pa nnikanente AFL. 95,00! 


Corsou ta conoce su di 17 morto den trafico 


WILLEMSTAD - Recientemente Corsou a conoce su 
di 17 morto den trafico, esaki a sosode dia 25 di decem- 
ber. 

Ta trata di un chauffeur dama di apenas 24 aña di edad cu a 
perde controla di su auto y a bay dal frontal contra di e tubo di 
borchi di trafico, cu ta situa na Winston Churchillweg/Roos- 
eveltweg. 

Clasificado Economico 


PERSONAL GRATIS MX 20 PALABRA- TA ACEPTA AVISO FOR Dl 9:00 AM -4:00 PM 

PASA LAGA BO AVISO NA OFICINA Dl BON DIA ARUBA WESTSTRAAT #22 


SERVICIO PUBLICO 

PC specialist ta drecha laptop, 
desktop, elimina virus, riba OS 
Linux, y Windows tur version 

Tel. 561 2545/561 1761 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi . Tur siman 


SERVICIO PUBLICO 

ta yuda busca cas 
pa cumpra of huur 

Tel. 563 1449 


SERVICIO PUBLICO 

Bo mester servicio di Coaching 
Politico PR, Marketing efectivo ! 
Na un bon prijs? anto tuma 
accion y yama Mr. Dirk 

Tel. 583 7192 


TA BENDE 

un trailer di 30 pia pa 21.500 
(taxatie 33.000) 
un trailer chiquito pa 5.200. 
Tur dos pa 25.500 

Tel. 592 9246 


SERVIO PUBLICO 

Ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 

563 4828/5679610 


TABENDE 

Cuminda Criollo 
calco stoba cu arroz y banana, 
comcomber stoba cu rabo 
Deja Vu Cafe & Lounge 
Cayena Mall Caya G.F. Betico 
Croes 22 
Tel. 561 1089 


SERVICIO 

Unified One Events 
Photos , films, wedding 
Tel. 749 2533 


SERVICIO PUBLICO 

Psychic Riley let me help solve 
your problems in love marriage 
finance career and family with 
immediate results 
Call 001 747271 9899 
wyattearp14@sbcglobal.net 


TABENDE 

un cas na Rasmijnstraat, San 
Nicolas di 3 camber y 2 baño 
Afls.350.000 yama 
Tel.593 6318 


TAHUUR 

un camberfull muebla, 
utilidades incluido. Madiki 

Tel. 564 1979 


SERVICIO PUBLICO 

Buscando auto pa huur y na 
bon prijs? yama nos 
Tel.593 9953/ 593 8453 


SERVICIO PUBLICO 

Handyman 

pa tur trabou di verfmento, 
plumbing tuberia, chapi, limpieza 
di cura, drecha mata. contact. 
Tel. 568 3728 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


TAHUUR 

2 bedroom suite 
Caribbean Palm Village 
22-29 dec $1500 

Tel.585 4205 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


SERVICIO PUBLICO 

Figuera Yard Service 
Nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 

SERVICIO PUBLICO 

Construction 

remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 
Tel. 593 3141 


TA BENDE 

gordura di mushroom, bo 
cumpra 10 saco nos por de- 
levery Fls.7.50 pa un 

Tel.594 2380 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


SERVICIO PUBLICO 

Mi ta ofrece servicio di 
electricista, electricidad en 
general, problema cu corto 
circuito y mantencion 

Tel. 566 5026 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 561 8520 


TABENDE 

set di mesa di comedor cu 6 
stoel di palo puro cu su cashi 
prijs ta Fls.8.500 cu full set di 
tayo y glas. Situa na 
Santa Marta 12 
Tel.564 4456/ 733 2542 


TAHUUR 

Bachi pa tur ocasion 
Tel. 749 2533 


SERVICIO PUBLICO 

Dama habla ingles ta busca 
trabou domestico sea part time 
of full time 

cu papel legal pa traha 

Tel:745 2568 


TABENDE 

un cama kingsize cu 2 mesa di 
anochi y 2 lampi 
yama Tel. 594 2698 


TABENDE 

Un Terreno propiedad di 
801 m2 na Salinja / Moko pa 
Afl.144.180 
Tel.593 6318 


TABENDE 

Cadilac Escalade preto 
aña 2007 prijs $10,900 

Tel. 739 9191 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel : 746 0518 


TAHUUR 

Apartment den vecindario di 
Pos Chiquito, full muebla 
pa max 2 persona 

Tel.592 6657 


TA BENDE 

Nissan Almera 2010 
low mileage, automatic 

Tel.593 7118 


SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 


TABENDE 

un set di 4 stoel cu su mesa di 
palo di Colombia di aña 1950 
prijs ta 7000,= 

Lugar Santa Marta 12 
Tel.564 4456 /733 2542 


SERVICIO PUBLICO 

recojemos todo tipo de basura 
(nevera, estufa, etc) 

Tel. 564 1979 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel : 746 0518 


TA BUSCA 

un señora pa limpiesa cu propio 
transporte, un bez pa siman 
AM of PM Paradera 

Cell: 587 2357 


TAHUUR 

1 apartment full muebla 
camber, baño, cushina y sala. 
Entrada priva Fls.850 pa luna, 
coriente y awa apart. Madiki 

Tel : 593 0769 / 583 2034/ 
593 3514 

TAHUUR 

1 Studio entrada priva. 
dianan di fiesta of pa luna, 
semi muebla 1 pers FI.475 
p/m excl. Paradera 
(mester tin auto) 

Tel. 587 2357 


AB0NA PA SOLAMENTE AFL. 38,- PA LUNA Y RICIBITUR DIA B0 CORANTNAN PREFERI 

MAS GERCA Dl BOI 




Yena aki bao e siguiente informacion 


□ Cobranza na Cas. 

□ Cobranza na Trabao. 

CD Paga via Banco (Standing Order) Aruba Bank no:33266 8 

□ Paga Aruba Bank AB0 0NUNE . 

□ Paga CMB 0NLINE . 

□ Personal na ofidna di Bon Dia Aruba. 
. nPonedenBox. 

□ Tira den Cura. 

□ 3 Luna □ 6Luna □ 1 aña 


Telefon 

Nomber completo: 

Adres di entrega:. 

Adres di cobranza: 

Paqo Adelanta: 


Yama na teiefon: 582-7800 of manda un email na accounting@bondia.com 

www.bondia.com 

Igmar Reyes: 


ORANJESTAD - Tin un 
trend mundial, y Aruba 
no ta excepcion, camin- 
da cu debe priva ta au- 
mentando, pero esaki ta 
haya tiki atencion den 
nos comunidad. Den e re- 
lato aki special pa fin di 
aña lo elabora riba debe 
priva, prestamo y e rol di 
instancianan concerni. Lo 
cuestiona si nos mercado 
caminda ta haci prestamo 
ta hacie na un manera re- 
sponsabel. Lo wak dicon 
nos ta creando mas debe 
y si e calidad di nos mer- 
cado liber lo mehora cu 
intervencion. 

Na 1979 e politico Curasole- 
ño Onofre Bikker (q.e.p.d.) 
den un entrevista a indica 
cu “mester mira e situacion 
economico cu un pais ta 
biba aden, y pa por mehora 
e situacion, lo mester cambia 
e mentalidad di hendenan”. 
Segun sr. Bikker, “hendenan 
ta biba for di nan forsa, tur 
hende ta gasta mucho mas 
placa na cosnan cu ta innec- 
esario, manera: biahenan, 
articulonan di luho, y na 
cosnan cu eigenlijk nan no 
por afford. Cu un inflacion 
mundial, cu e sueldo cu nan 
ta gana, toch nan ta gasta bay 
maar raak”. Na 2019, pues 
40 aña despues di e entrev- 
ista aki, por haci e pregunta si 
algo a cambia den nos com- 
portacion di consumi? 

Cu nos tin debe a bira algo 
masha comun. Antes hende 
na cierto ocasion den nan 
bida tabata haci prestamo, tal- 
bes pa cumpra un auto of un 
cas, cu tabata comun pa haci 
cu un downpayment. Esaki- 
nan tabata cosnan excepcio- 
nal banda di condicionnan 
normal di bida. Antes tabata 
mas comun pa hende spaar 
pa cumpra su cosnan y tabata 
biba dentro di e budget di cas. 

Mester bisa cu interes riba 
cuenta di spaar a baha grad- 
ualmente na Aruba, segun 
datonan di Banco Central 
(CBA) na 1987 esaki taba- 
ta 5.2%, na 1997: 4.0%, na 
2007: 3.9% y na 2017: 1.4%. 
Esaki no ta incentiva hende 
pa spaar y na mes momento 
interes ariba prestamo per- 
sonal, pa auto y hipoteca a 
baha tambe, cual ta yuda di 
un banda pa hende yega na 
su cas, auto of otro cosnan. 
Di otro banda e ta crea mas 
debe. Awendia, hende ta haci 
prestamo pa hopi mas cos, 
manera bay vakantie, pa casa- 
mento, participa den carna- 
val, paga estudio (pa yiu), of 

‘Presta placa costa placa’(parti 1) 


pa otro gastonan imprevisto. 
Awendia, nos hendenan tin 
credit card cu interes halto 
pa sea shop online of pa yuda 
nan alcansa fm di luna. 

Debe di consumidor ta con- 
sisti di: 1. credit cards y 2. 
prestamo cu suma fiho pa 
paga, manera prestamo per- 
sonal, pa estudio y/of pa auto. 
Un hipoteca tambe ta un 
prestamo personal substan- 
cial, pero no ta wordo mira 
como un debe di consumi- 
dor, sino mas bien un inver- 
sion personal den real estate 
caminda e debe ta wordo re- 
lata na un propiedad. Pa den 
e relato aki, mi lo discuti debe 
priva, cu ta encera debe per- 
sonal y hipoteca so, pues debe 
comercial ta wordo exclui. 
Den siguiente grafiek (1) lo 
wak con e debe personal a 
desaroya na nivel nacional 
desde 1997, cual ta consisti 
di hipoteca y prestamo per- 
sonal y ta relata na averahe 
di entrada di cada un cas na 
nivel nacional. “Househould 
consumption” a wordo tuma 
como proxy di entrada. Ora 
analisa e indicatornan aki, 
por bisa cu na 2017 nos ta 
carga na debe un promedio 
di 94,9% di loke nos ta gana 
anualmente, siendo esaki ta- 
bata 73.8% na 2007 y 67.1% 
na 1997 (wak e liña cora). 
Pues actualmente na Aruba 
nos tin un nivel di debe av- 
erahe cu ta casi ekivalente cu 
e salario promedio anual. E 
porcentahe aki no ta bisa si e 
consumidor por paga su debe 
bek, e ta solamente pone den 
perspectiva con hopi debe 
nos tin y con e la crece. 

Tin debe ta algo bon? 

Prestamo tin un historia lar- 
go y mixto. Por ehempel den 
gran parti di Europa su histo- 
ria, prestamo di placa pa haci 
ganashi, cual tabata wordo 
yama “usury”, tabata algo 
ilegal y tabata wordo con- 
dena moralmente. Historica- 
mente, den cierto sociedad- 
nan Cristian, den varios parti 
di Europa den añanan 500 
pa 1500 (despues di Cristo) 
tabata considera y den hopi 
sociedadnan Islam, cu ta basa 
riba leynan di Sharia, te dia 
di awe, ta considera cobra in- 
teres como un pica. Claro ta- 
batin un cierto di hipocresia 
encuanto esaki, paso usury 
tabata wordo tolera. 


debe como un win-win sce- mester, percurando pa tur ario, pero den practica e mer- 
nario. Placa ta wordo manda dos beneficia. In principio, e cado ta funciona otro. 
di hende cu tin y no mester, teoria ta cuadra cu banconan 
pa otro hende cu no tin y si ta funciona como intermedi- 


Grafiek 1 

3 r OOD 

■E 

E 4500 


(5 


2,000 


< 1,500 
c 

'tf fDOD 


500 



100% 


m 




m 


m 


o» 


1997 


! Consurñerdebt 


iHousebQld consumplion 


2007 


2017 


l Housmg mortgages 

•CDfi&umerdebltQ Household consrniptton 


§ S 

S-fi 

S □ 


n □. 


£ □ 


U 


Source. CBA. Arinual Stalislical DigesL 2017 



SPECIAL ANNOUNCEMENT 

HOLIDAY CLOSING HOURS 


In connection with the holidays ojr member banks will be closed for 
the public on the following dates: 


Monday, December 31 st , 2D1B 
Tuesday January is 1 , 2019 
Wednesday, January 2nd, 2019 


AJI branches will close for the public at 12:00pm 
All branches closed 
AJI branchas closed 


En conexion cu dianan di fiesta banconan miembro lo cera nan porta 
pa publico nba e siguiente dianan: 

Diabierna, 31 di december, 201ñ Tur sucursal lo cera nan porta pa publico I2:00pm 

Diamars h 01 di januarL 2019 Tur ñucur&al 3c ta cera 

Dlaranson, 02 di januari 4 2019 Tur sjucursal lo ta cera 


Awendia debe priva ta wordo 
mira como un herment nec- 
esario y practico den un so- 
ciedad consumidor. Econo- 
mistanan ta wak contracto di 

A12 |RIBA CAYA 


Pickup ta sali dilanti otro auto na Savaneta 


ORANJESTAD - Riba e caminda di Savaneta, banda di 
MFA a sosode diaranson atardi un accidente di auto. 
Esaki tabatin un impacto basta fuerte ora cu e pickup 
Ranger a subi caminda dilanti un Mazda. 

E golpi a pone cu un di e autonan a saca su airbag, pero na mes 
momento, e airbag a pone cu un personal a keda levemente 
herida. Autoridadnan a pidi pa ambulance presenta na e si- 
tio caminda paramediconan a brinda e victima prome auxilio. 
Polis di trafico tambe tabat’ey pa asina tuma tur e datonan 
necesario. 





Varios detencion ora homber a lanta contra 

Polis y tiro a cay 



ORANJESTAD - Diamars 
anochi un pickup lo a oca- 
siona un accidente, pero 
a sigui core bay. E chauf- 
feur a core su tras, pero a 
perde e otro automobil- 
ista den area di Hato. Po- 
lis di trafico, cu a tuma e 
dato, a presenta na e adres 
Driemasterstraat pa asina 
busca drechi di e auto y a 
topa cune. 

Aki e personanan a cum- 
insa lanta contra e oficial fe- 
menino cu tabata su so na e 
sitio. Debi cu tabata tres per- 
sona contra e agente policial 
femenino, esaki a los tiro di 
advertencia. Na e sitio a de- 
tene e homber cu a lucha cu 
e agente policial, como tam- 
be dos dama pa motibo cu no 
sigui ordo di Polis. 
Departamento forensico di 
Polis tambe a presenta na e 
sitio pa asina saca potret di 
e hulsnan y elabora su in- 
forme di e sucedido. Adicio- 
nalmente, un agente policial 
su uniform a keda na sanger 
debi cu e homber cu nan a 
detene tabata basta agresivo 
durante su e lucha y mester 
a bay vloer cune. 

Boto pega riba baranca na santana di cacho 

SAN NICOLAS - Diaranzon mainta un persona ta raporta na 
autoridad cu tin un boto blanco pega riba e barancanan banda 
di s82 paladi cacho. Di biaha Polis Maritimo a presenta y ta 
topa cu esaki. A constata cu e boto no tin motor pega na dje. 

Ta desconoci cuanto hende y kico tur tabata tin den e boto 
aki como cargacion. E boto a keda confisca pa autoridad cu a 
transporte pa Balashi. 



Polis a kita brommer cu 
tabata fever 

ORANJESTAD - Diaranson atardi na momento di bahada di 
solo, varios patruya policial a ser dirigi pa e area di Eagle Beach 
pega cu e resort Costa Linda caminda tin un cantidad grandi 
di brommer ta haci fever riba caminda publico. Manera nan a 
mira e agentenan policial yega, tur e motociclistanan a plama 
for di otro y sali bay den diferente direccion. Riba e caminda 
di Shaba un patruya a topa cu un cantidad di brommer atrobe 
cu a subi e tereno di parkeo na Stadion Frans Figaroa y aki 
si a logra pone man riba algun di nan. E agentenan policial 
a tuma e brommernan den beslag di biaha dor di no a sigui 
ordo di Polis, mientras cu otronan ta pa motibo di ta falta e 
documentonan necesario. 




Store Hours 

onday to Saturday 10AM - 10PM 
Sunday 5PM-10PM 


'obeé 


"nos orguyo...\Aruba's pride" 
shopping ♦ dining • night life • movies • liquid fire works 


Welcomes 



QUIKSILVER 

NOW OPEN 


(bcdtecCnejçt to (Pandora andCarmen Steffans 


FREE Parking till 12PM 


Paseo Hereticia Shoppmg Center, J.E. Irausquin Blvd 382-A, Palm beach, Aruba 


#paseoherencia 

USA: Otro mucha di Guatemala morto den custodia di Border Protection 


(AP) — U.S. Customs 
and Border Protection a 
ordena control medico 
pa cada mucha cu ta den 
nan custodia, despues cu 
un mucha homber Gua- 
temalteco di ocho aña a 
fayece na man di e agencia 
recientemente. 

E morto a sucede durante un 
disputa actual tocante siguri- 
dad na frontera y cu un shut- 
down parcial di gobernacion, 
consecuencia di e insisten- 
cia di presidente Trump cu 
e presupuesto mester inclui 
mas di 5 biyon dollar cu e ta 
desea pa por construi un mu- 
raya na frontera cu Mexico. 

E mucha, identifica como 
Felipe Gomez Alonzo pa au- 
toridadnan Guatemalteco, 


tabatin bao custodia di CBP 
hunto cu su tata, Agustin Go- 
mez, desde dia 18 di decem- 
ber. CBP a bisa den un de- 
claracion diamars pasa cu un 
agente prome a nota cu e mu- 
cha tabatin un tos y mirada 
inusual pa mas o menos 9am 
dialuna. E1 a keda hospitalisa 
dos biaha y fmalmente a muri 
net prome cu mey anochi. 

CBP a bisa den e declaracion 
cu nan mester di ayudo di 
otro entidad gubernamental 
pa por provee cuido medico. 
E agencia ta “considerando 
opcion di busca creciente 
asistencia medico” di Coast 
Guard y por pidi ayudo tam- 
be di Departamento di Salud 
y Servicionan Humanitario, 
di departamento di Defensa y 
di Agencia Federal di Mane- 



ho di Emergencia(FEMA). 

Un vocero di CBP no por 
a contesta inmediatamente 
pregunta cuanto mucha den 
custodia di e agencia, pero cu 
mas hende crusando frontera 


tur luna, CBP ta procesando 
miles di mucha, tanto nan so 
como cu nan mayornan. 

CBP a haya critica fuerte di 
gruponan di derecho hu- 
mano y grupo cu ta boga pa 


un maneho mas humano na 
frontera despues di morto di 
Felipe, mientras cu e curpa 
di e prome victima, Jakelin 
Caal, a ser hiba na su luga di 
biba na Guatemala pa entiero. 


USA: Trump ta pusha Mattis afo dos luna tempran 


(AP) - Irita pa e critica y 
repercusion cu a surgi di 
e retiro di secretario di 
defensa Jim Mattis, presi- 
dente Donald Trump 
ayera a pusha e hefe di 
Pentagono pafo dos luna 
prome cu tabata planifica 
originalmente, un final 
menos placentero ainda 
di un relacion tenso cu a 
sigui empeora den ultimo 
lunanan. 

Den un serie di tweet Trump 
ta parce di contesta pregunta 
pakico el a pone Mattis den 
su gabinete na prome luga, y 
a bisa cu e ministro interino 


di defensa Patrick Shana- 
han lo tuma su puesto tem- 
poralmente dia 1 di januari 
venidero pa cubri e salida 
mas tempran di Mattis. 

E cambio repentino aki ta kita 
tur oportunidad di Mattis pa 
mantene politica di siguri- 
dad nacional dentro di cierto 
limite o suavisa relacionnan 
afecta cu e aliadonan a traves 
di e salida planifica na fin di 
februari. Y e ta refleha e mal- 
contento di Cas Blanco cu e 
impactante carta di retiro di 
Mattis, cu a keda publica dia- 
huebs pasa. 


Mattis a tuma su retiro den 
protesta pa decision di Trump 
pa saca tur tropa Mericano 
for di Siria, sin consulta cu 
ne. Funcionarionan di gobi- 
erno ta bisa sin embargo cu 
e reaccion riba su decision pa 
bay a irita Trump y p’esey el a 
laga Mattis bay mas tempran. 

Lt. Col. Joseph Buccino, un 
vocero pa Patrick Shanahan, a 
bisa cu e ex ehecutivo di Boe- 
ing lo acepta e nombramento 
como ministro interino. Ta 
inusual pa Pentagono tin un 
ministro interino. Historica- 
mente semper ora un minis- 
tro renuncia, e ta keda te ora 


tin un sucesor nombra; moti- 
bo pa Mattis anuncia cu e lo a 


keda te fin di februari. Trump 
tabatin otro pensamento. 



Turkia determina pa saca Kurdonan di parti Noordoost di Siria 


(AP) — Turkey a bisa dia- 
mars ultimo cu nan ta 
trahando cu Merca pa co- 
ordina e retirada di e tru- 
panan Mericano, pero ta 
keda “determina” pa saca 


e combatientenan Kurdo, 
cu tin apoyo Mericano, te 
awor, di e parti Nororien- 
tal di Siria. 

Ministro di Asunto Exte- 


rior Mevlut Cavusoglu a 
conta reporteronan cu “si 
Turkia bisa cu e lo drenta, e 
lo drenta”, den comentario 
divulga pa agencia di noticia 
DHA. Su comentarionan a 
bin mientras cu tin reporte di 
rebeldenan Sirio, cu apoyo di 
Turkia, ta cla pa cuminsa un 
operacion militar den y alre- 
dedor di e ciudad Manbij cu 
ta controla actualmente pa 
combatientenan Kurdo. 

Pa simannan largo Turkia ta- 
bata menasa di lansa un atake 
contra e combatientenan 
Kurdo, cu a forma partner- 
ship cu Merca pa core Estado 
Islamico for di mayor parti di 
parti Norte y Oriental di Si- 
ria. Ankara ta mira e forsanan 
Kurdo como terorista pa nan 
conexionnan cu un grupo in- 
surgrnte na Turkia. 


Presidente Donald Trump a 
anuncia e retiro planifica di e 
forsanan di Merca despues di 
un yamada telefonico di pres- 
idente Recep Tayyip Erdogan 
mas tempran den e luna aki. 

Combatientenan di Siria, cu 
ta haya apoyo di Turkia, a 
cuminsa move den e area di 
Manbij y ehercito Turco a 
continua cu manda tank, ar- 
tiyeria y otro ekipo pa fron- 
tera y un area administra pa 
Turkia den Norte di Siria, di 
acuerdo cu informacion di 
medionan Turco. 

E Oservatorio Sirio pa Dere- 
cho Humano, un monitor di 
guera, a bisa cu Turkia a or- 
dena e rebeldenan cu nan ta 
apoya pa cuminsa un opera- 
cion cerca di Manbij “den e 
proximo oranan.” 


“Ta crucial pa Merca no re- 
sulta di no ta mantene su 
promesanan”, Cavusoglu a 
bisa. 

E1 a argumenta cu Turkia tin 
e poder pa neutralisa Is riba 
nan mes y a critica Francia, cu 
a priminti di keda den Siria a 
pesar di e decision Mericano 
di sali. 

Cavusoglu a adverti cu esaki 
lo no beneficia Francia ya 
cu e ta keda na Siria pa duna 
proteccion na YPG, e milicia 
Kurdo mas importante. 
Erdogan, papiando cu report- 
ero na Ankara, a bisa cu Turk- 
ia a tuma na cuenta e anuncio 
di Trump mas cu e anucnio 
di Francia su presidente Em- 
manuel Macron. E futuro 
di e coalicion internacional 
contra IS, cu ta inclui Turkia, 
Merca y Francia, ta keda in- 
cierto. 

Bista fotografico di Concierto ‘Musica ta Bida’ 


ORANJESTAD - Recientemente e Club Kibrahacha 60+ a 
tene nan Concierto Musica ta Bida. E concierto aki a wordo 
organisa pa S.A.B.A. y a tuma luga na Club Kibrahacha 60+, 
Piedra Plat. Aki tin un bista fotografico di e fiesta. 

LOVE árJOY 

CLOSED 


REGULAR BUSIKESS HOURS RESUME ON JANUARY 3,2019. 

Luznan di Pasco: Semper un encanto 



Aruba ta bunita den dianan di fiesta. Awa ta yobe pa tene 
e vegetacion den su splendor unico. Esey ta den dia. Y 
anochi hopi di nos ciudadanonan ta core rond pa aprecia 
e casnan dorna na luz, y e rotondenan cu ta keda dorna, 
esfuerso di diferente empresa of otro instancia. Aki un 
impresion fotografico di loke nos topa den nos buskeda 
nocturno. 

Studiantenan di Universidad diAruba: 

Un anochi diferente y inolvidabel cu nos mucha y hobennan special 


SAN NICOLAS - Tur aña den e di dos aña di es- 
tudio, e studiantenan di Universidad di Aruba di 
Facultad Finansa, Economia y Mercadeo ta ricibi e 
oportunidad di forma parti di e modulo Proyecto 
Social, caminda lo tin cu traha den un grupo di 6 pa 
7 studiante. Nan tin e privilegio di contribui cu nos 
sociedad door di yuda un fundacion. 

E grupo consistiendo di Kelin Acosta, Thayrenne Beck- 
er, Tatiana Jimenez, Manuel Paula, Franchelina Paula y 
Sharyll Tromp a scoge Fundacion Sea Bunita Sea Bo Mes 
pasobra ta sinti hopi identifica cu e mision di e fundacion 
caminda ta resalta e balornan di integracion, educacion y 
inclusion pa e muchanan/hobennan cu Down Syndrome 
y Autismo. 

Ademas e fundacion ta organisa un show di moda tur aña 
caminda nos mucha y hobennan ta modela hunto cu e 
artistanan conoci na Aruba. E fundacion Sea Bunita Sea 
Bo Mes tambe ta traha bunita calendario caminda riba e 
calendario por mira e muchanan/hobennan hunto cu ar- 
tistanan. 

Relaciona cu temporada di Pasco, y hunto cu directiva di 
e fundacion, a bin cu e idea pa organisa un cena di Pasco 
pa e muchanan/hobennan special. E motibo di e evento 
aki ta paso lo ta prome biaha cu e muchanan/hobenan por 
bin hunto pa disfruta di un cena di Pasco. E cena di Pasco 
a tuma luga na DiviTamarijn All Inclusive Resort den 
Palm Grill restaurant. 

Durante e anochi aki e muchanan/hobennan a disfruta di 
un anochi ameno y magico caminda nan a come, comb- 
ersa, canta y balia y Santa Claus tambe tabata presente pa 
por a entrega un regalo na cada mucha/hoben. 

E grupo di studiante ta extende nan gratitud na e siguien- 
te instancianan cu a yuda tremendamente cu e evento: 
DiviTamarijn All Inclusive pa patrocina e luga y cena pa 
e muchanan/hobennan; Kristie’s Jewels cu a patrocina e 
fondonan pa cumpra e regalonan pa e muchanan/hoben- 
nan, decoracion y pa e Santa Claus; Maggy’s y DA Drogist 
Aruba cu a patrocina regalonan; e empleadonan di Palm 
Grill Restaurant cu a yuda durante e anochi y pa e Santa 
Claus cu a yuda anima e evento y entrega e regalonan. 
Ta gradici tambe e directiva di e fundacion, Marianela y 
Hans Geerman y mayornan pa e oportunidad y confiansa 
pa por a organisa e evento aki. 

Arubiano Vince Irie ta triunfa den su di 
tres careda consecutivo 


ISTANBUL - E hoben Arubiano ta gana 
e ultimo competencia pa e aña aki den e 
Tech Drone League (TDL) na Istanbul, 
Turkije. 


E temporada 2018 sigur tabata triufante pa 
Vince Irie cu cada bes ta progresando den tre- 
mendo forma den e deporte nobo aki. Exito 
den 2019 na Vince irie!! 



Cena di Pasco di Spuiters QCP Baseball 

Classico 40+ 

ORANJESTAD - Na cas di 
famia Roga na Sabana Gran- 
di e Ekipo di Spuiters Qual- 
ity Chiropractic Clinic cu 
a titula Campeon Baseball 
Clasico 40+ a tene nan Cena 
di Pasco, hungado y dirigen- 
tenan a bini hunto pa asina 
pasa un rato ameno. 



FCCA ta anuncia cu Tur nos oficinanan 


lo ta cera pa publico di 24 December 2018 te cu 2 di Januari 2019. 


Lo tin Servicio extra di CAHA Y INCASSO Na Sabana Blanco 

— 

JNos oficina na Sabana Blanco lo ta habri pa duna 
servicio di solamente CAHA Y INCASSO 
ariba e siguiente fechanan: 

27 december y 28 december di 8:00 A.M pa 12:00 P.M. 


Pa caso nan urgente di mantenshon por fabortuma 
• contacto cu Sr. Elton Richardson na celnr. 593-8035 
of Sr. Jose Jansen na celnr: 5926769 







FCCfl 

Fundacion Cas pq Comunidad Arubano 


Bogaerts y Didder 
entrenando duro 



ARIZONA - Nos astro Arubano Xander Bogaerts di 
Boston Red Sox hunto Ray-Patrick Didder di Atlanta 
Braves actualmente ta na EXOS Arizona, pa asina en- 
trena y prepara pa e temporada nobo 2019. 

EXOS ta un Sport Performance Institute caminda cu diferente 
atletanan y peloteronan Elite ta bay pa prepara nan mes y train 
y ta specialisa den training specifico pa hungado di baseball 


PSV cu Dumfries ta 
campeon 



EINDHOVEN - Denzel Dumfries y PSV ta mantene 
nan mes na prome luga den Eredivisie despues cu nan 
ta gana e ekipo di AZ Alkmaar cu score di 3-1. 

Cu golnan di Bergwijn, Sadileky Lozano cu ta score riba un 
penalty cu Dumfries a crea pa asina seya e victoria pa e ekipo 
di PSV 



Nolagaboyiu Mkili 
bira victima 
di abuso sexual 


Preveni 

NATEMPO 

Chiara Petrocchi 

E strea den taekwondo hubenil, Chiara Petrocchi 
a haya su merecido reconocimento riba e Wall of 
Rising Stars na Paseo Herencia Mall mientras den 
luna di september e Taekwondista Chiara Petrocchi 
ta logra e medaya di Oro den e Open Taekwondo 
Championship na Costa Rica. 



Atletismo cu e hobennan Wuill Vrolijk y An- 
thony Rasmijn 

Hoben atleta di salto halto, Wuill Vrolijk a logra me- 
daya di Oro den e Nederlandse Kampioenschap- 
pen Club Teams cu su ekipo cu el a reforsa Rot- 
terdam Atletiek. E bula di 2 meter y 5 centimeter 
tabata suficiente pa e hoben atleta Arubano Wuill 
Vrolijk a conkista e prome luga den e campeonato 
Hulandes di atletismo pa clubteams den division 
di senioren representando Rotterdam Atletiek. E 
atleta Arubano, Anthony Rasmijn tambe ta logra 
un prome luga den e 400m durante di e Neder- 
landse Kampioenschappen Club Teams. Anthony 
tambe ta forma parti di e ekipo di Rotterdam Atle- 
tiek hunto cu e astro di Corsou, Churandy Martina 
- Oficial 

Resumen di deporte 2018 

Futbol cu Britannia Damas, Sv Estrella y Bal- 
lon D’or 

Britannia Damas ta titula campeon pa di cuater aña 
consecutivo. E Lady Pumanan di Britannia ta do- 
mina e futbol femenino na Aruba. Den fmal nan ta 
vence Riverplate Aruba, unda e ekipo guia pa Jean- 
pierre Fingal a sali victorioso. SV Estrella ta bira 
campeon di e Copa Betico Croes 2018 unda nan 
ta vence Dakota cu e score di 1 - 0 y prolonga nan 
trofeo den Copa Betico. E di dos edicion di colega- 
nan di Futbol Aruba nan Ballon d’Or campeonato 
2017- 2018 tambe tabata uno super exitoso. A haci 
entrega di e Futbol Aruba Ballon D’Or 2018 cu e 
aña aki a bay pa e defensor di Dakota y seleccion 
di Aruba Nickenson Paul. Tambe e reconoce tur 
futbolista cu a briya den e campeonato 2017-2018. 



Beach Volleyball cu clasificacion historico 

ARUBA a haci historia den Beach Volleyball door 
di clasifica pa e Weganan Olimpico Hubenil Bue- 
nos Aires 2018. E duo femenino y masculino hube- 
nil di Aruba a disputa e gran fmal di beach volley- 
ball di NORCECA/CASOVA teni na Aruba mes 
cual triunfo a duna nan un paso grandisimo. E duo 
di Kayla Arends y Mali Rafmi a enfrenta Haiti unda 
den un bon bataya nan ta logra nan clasificacion ga- 
nando 2-0 den e score final. Despues e duo mas- 
culino Raibiently Mercalina y Brian Howell hunga 
e fmal contra di Trinidad & Tobago. Aki ambos ta- 
bata dicidi y a duna tur cu tin den e gran fmal aki. 
Na fmal Aruba ta sali victorioso ganando cu e score 
di 2 - 0. 



Bjorn J Hart, un hoben Arubiano selecta pa 
seleccion Hulandes di futbol pa hende Sordo. 

Cua futbolista no ta soña di hunga un dia la selec- 
cion Hulandes di futbol. Pa e hoben Bjorn Hart di 
19 aña biba na Zoetermeer, Hulanda esaki a bira 
un realidad. Bjorn prome cu e la muda pa Hulanda 
tabata un studiante di Scol Scucha Nos na Aruba. 
Ora Bjorn tabata tin 6 aña hunto cu su mayornan 
e la muda pa Hulanda. Cu e la logra asina hopi ya 
caba ta bisa tur cos di Bjorn. Un hoben positivo 
y determina pa logra lo maximo den bida. Bjorn 
sin duda ta un ehempel con pa persever’e apesar 
di tin un limitacion. Pero esaki sin duda no mester 
strob’e pa logra bo metanan poni 



Kayla Arends ta bira ganadora di e campaña 
Libresse Ambassador 2019 

Durante di un happening na Aruba Experience café 
and patisserie dilanti invitadonan y Prensa, e rep- 
resentantenan di Libresse na Aruba, Martijn Trad- 
ing Aruba a anuncia e embahadora di e campaña 
Libresse 2019. Mester bisa cu 1519 voto, e atleta 
di beach volleyball Kayla Arends ta surpasa colega 
atletanan Nathaly Geerman Milvienne Henriquez 
y Amadee Nicolaas 



Pelotero Jorge Vrolijk lo milita den e ekipo di 
San Marino Baseball den e Division mas halto 
na Italia. 

Despues di e hunga un tremendo temporada cu e 
ekipo di Macerata Angels na Italia, Jorge Vrolijk e 
oportunidad a presenta pa pelotero Jorge Vrolijk 
hunga pa un ekipo den e division mas halto na Ita- 
lia. Hunto cu su ekipo anterior Macerata Angels, 
Jorge ta keda net cortico y no a logra titula campe- 
on. Consecuentemente Macerata no a subi pa e liga 
grandi mientras e hungado Arubano si a luci den 
gran forma mientras e ta logra varios premio indi- 
vidual. 


FOR ALL YOUR FLYER 

Union den MMA na Aruba 

Un potret cu ta bisa un solo palabra: Union! 

Aruba su elenco di miho bringadonan den e de- 
porte di mixed martial arts a uni hunto pa asina 
briya den e Caribbean Fighting Championship 6 y 
e Aruba Fighting Championship 9. 



Joel Kuiperi ta logra medaya di plata den e 
weganan ODESUR 2018 

E atleta di Pesas, Joel Kuiperi a haci historia pa Aru- 
ba door di logra e prome medaya di plata pa e de- 
porte di pesas y Aruba den e weganan Odesur teni 
na Cochabamba, Bolivia. Joel a soña cu e medaya 
di Plata y e tabata sa cu e lo logra esaki. E victoria 
aki Joel a dedica esaki na su ruman Omar, awe den 
feliz memoria. 



Giannon Eights grandi den 2018 

Mayoria di e eventonan di Triathlon el a skirbi riba 
su number den 2018. Tambe el a competi den e 
Weganan Olimpico Hubenil na Buenos Aires, Ar- 
gentina. Den e Urban Run tambe e la ocupa un di 
dos luga overall. Ultimo e hoben Eights a tira un 
shot na e King of The Hill na cual el a triunfa cu 
un prome luga. 



Resumen di deporte 2018 



Mario Lobo un bes mas imbatibel den 2018: 
Campeon Nacional 

E atleta di tennis di mesa, Mario Lobo a bolbe de- 
mostra pakico e ta e miho hungado di ping pong na 
Aruba y keto bay ta domina e circuito aki pa añan- 
an. Diamars a tuma luga e fmal di e Campeonato 
Nacional 2018 den e Open Klas unda e mihornan 
di Aruba a bataya pa e titulo maximo y aki Mario a 
hunga e fmal anticipa contra di e hoben prospecto 
Jeandry Mathilda. Aki Mario ta gana Jeandry cu 
e score fmal di 4 - 2 den sigur un bon bataya cu 
hopi lucha. Notabel ta cu Mario ta gana Doubles y 
Teams ambos cu Andy Gomes 



Goitia Tennis Performance grandi den 2018 

Varios torneo e club di tennis a organisa e aña aki pa 
e hoben tenistanan. Varios torneo di tennis a wor- 
do organisa pa Jonathan Goitia y su crew mientras 
cu varios hoben a biaha cu Goitia Tennis Perfor- 
mance pa prome biaha na un torneo internacional 
na Corsou y cu bon resultado. Como coach nacio- 
nal coach Johnny a biaha varios biaha pa torneonan 
internacional. 



TK5 na Corsou 

Aruba a presta bon den e TK5 Curaçao Taekwondo 
Tournament 2018 

E prome na Surnam y e di dos na Corsou. Den e 
ambos ocasion nos Taekwondistanan a presta bon, 
den un bon teamwork cu a uza contra e demas 
contrincantenan. Nos isla ruman Corsou, e team 
di Aruba a keda na di 2 luga den Cadet y 3 luga den 
Junior. 



Best ofThe Best Taekwondo Championship 

E Best of The Best Taekwondo Challenge 2018 ta- 
bata grandi un bes mas. 

E organisadonan Brazil Taekwondo e presenta un 
elenco internacional di taya cu e bini Aruba y ba- 
taya contra di nos miho Taekwondistanan. Mester 
bisa cu tur combate den e Best of The Best tabata 
emocionante, e publico a biba cu cada combate y e 
apoyo duna na cada atleta tabata inmenso. Tabata 
tin momentonan bon y menos bon cu ta pone tur 
hende para keto un rato cu e deporte aki ta hiba su 
riesgo cu ne. 



Atleta Julianne Dorothal cu tremendo presta- 
cion pa su scol Cleveland State na Merca. 

E aña 2018 tabata uno super pa Julianne cu tabata 
den fase di adapta su mes na scol. Ultimo Julianne 
tabata e strea di e competencia unda el a competi 
den high jump, longjump y shot put hunto cu core 
e 60mH y den 4x4 relay. Den tur esaki Julianne 
a surpasa su marca di aña pasa. Esaki ta segun e 
fuente 297 Sports. 

Conseho di Minister ta aproba: Aña nobo ta habri cu 

Cannabis/Azeta CBD legalisa 


comunidad, pasobra no tur 
cos ta placa.” Sinembargo e 
Parlamentario a agrega cu e 
companianan cu kier gen- 
era ganashi por medio di 
cannabis/tambe nos tin mes- 
ter di nan’ , di cual el a splica 
cu e prome cu a subi riba lista 
ta Visser Trading. 

Ministernan ta sostene 
cannabis medicinal 

Cu habrimento di aña 2019 
tambe lo cuminsa bin un pro- 
hibicion riba diferente tipo 
di plastic, entre otro e foam 
boxnan cu por bisa ta casi un 
fenomeno cultural. Croes 
a splica cu na momento cu 
esaki tuma luga un industria 
nobo lo por surgi di tur e 
productonan aki cu te hasta 
lo por produci localmente ora 
yega asina leu. Pero e lider di 
fraccion di RED a pidi mien- 
trastanto pa e companianan 
‘por fabor pensa riba mama 
tera’ y busca productonan di 
plastic traha di hemp of otro 
material biodegradabel. 

Podise e industria aki cu Par- 
lamentario Croes lo yega mas 
lihe cu ta di spera, mirando 
cu Minister di Sector Pri- 
mario Chris Romero a cera 
un MoU cu un compania pa 
trece e concepto di Vertical 
Farming na Áruba, specifi- 
camente pa cannabis, segun 


Croes. 

E parlamentario a refleha 
tambe na un expresion di 
Minister di Asuntonan Social 
Glenbert Croes (MEP) unda 
e minister a conta Croes cu e 
tambe ‘ta di acuerdo cu e test 
di droga pa uzo di marihua- 
na no ta real y no ta ‘to the 
point’ pasobra e no ta sirbi e 
proposito di e test di droga 
cual ta siguridad riba pia di 
trabou y cu e persona mester 
ta intoxica, den sentido cu su 
intoxicacion ta crea peliger pa 
trabou’. 

Comparando un bes mas cu 
alcohol, e Pparlamentario a 
splica cu hasta alcohol ley ta 
permiti pa ta den bo sistema 
mientras ta core auto of na 
trabou, solamente cu ley a 
pone un limite na e cantidad 
cu por tin den bo sistema. “E 
no a prohibi bo pa tine den 
bo sanger. Awo e test di droga 
ta mustra cu bo tin cannabis 
den bo sistema, pero e no por 
mustra cu e cantidad cu bo 
tin ta haci bo un peliger riba 
pia di trabou. Pues nan no sa 
si ta 3 siman pasa bo a huma 
un joint, of uza un druppel di 
azeta. Pues danki na Minister 
Glenbert Croes pa e sosten 
ey.” 



> * 



ORANJESTAD - Pa janu- 
ari 2019 Aruba lo conoce 
un stap grandi den direc- 
cion di legalisa y decrimi- 
nalisa cannabis medicinal, 
desde momento cu conse- 
ho di minister a aproba pa 
haci un di e productonan 
di cannabis legal. Segun 
Parlamentario Ricardo 
Croes (RED), un compa- 
nia local, Visser Trading, 
ya caba a subi riba lista pa 
por importa e producto 
aki. 

E noticia aki Minister di 
Enseñansa, Ciencia y Desar- 
oyo Sostenibel Rudy Lampe 
(RED) a trece como primicia 
riba un sesion di Facebook 
Live riba su pagina, cu Par- 
lamentario Croes y Kinsasha 
Thielman van der Bliek pre- 


sente. Pa prome Croes a trece 
dilanti varios anecdota rela- 
ciona cu e tema di cannabis, 
unda e ta subraya cu partido 
RED ta conta cu sosten di 
varios Minister riba e asunto 
di cannabis medicinal, pero 
tambe desaroyonan interna- 
cional cu ta mustra cu partido 
RED ‘tabatin rason’. 

Estados Unidos ta legalisa 
Hemp 

Cu Presidente Trump su 
firma bou e Agriculture Im- 
provement Act 2018, e mata 
cual ta mescos cu e mata 
di cannabis pero cual no ta 
contene e substancia psico- 
activo THC lo keda pafo di 
e hurisdiccion di e Drug En- 
forcement Administration, 
mirando cu a kita esaki di e 
lista di substancianan contro- 


la, treciendo e mata su status 
mas cerca na esun di cualkier 
otro producto agricultor. Es- 
aki segun fuente Ministry of 
Hemp. 

Mirando esaki Croes a sub- 
raya tambe cu Minister di 
Economia y Finanzas, Xio- 
mara Ruiz-Maduro (MEP) 
a expresa na cierto momento 
den reunionnan publico na 
Parlamento ultimo tempo cu 
‘cannabis lo bira e pilar eco- 
nomico nobo’. “E palabranan 
ey a cay manera musica pa mi 
horea, pasobra Ricardo Croes 
y partido RED a haya rason. 
Nos a bisa cu e pilar econom- 
ico aki, ta e pilar economico 
pa pais Aruba. Ademas di e 
balor economico pa medio di 
exportacion, nos a wak tambe 
e balor agrega pa nos propio 


Mimslro di Husticia ta anuncia cu eniramc 28 tlctcmhcr 2WI8 segun 
Ley di Molcsiisn. durante 30 dia lt> tin opi»rtunidad pa un y tur iuina 
conoceinento na Dcpanaimrnt-u di Lcgislacion y A&unto Huridico, 
Schotlandslraal 53 di un pcticion y anexo cu a scr haci pa 
instalaciun di gas di 100 galun na Sanla Cruz 49 A t/m G. Durantc 
dicho pcriodu aki lur hcndc por cxprcsa por cscrilo nan obhccion 
contra dunamento di c pcrmiso mcnciona, dirigi na e Minislro di 
Hustiçia, via dincctor di Dcpartaniicnlo di Lcgislacion y Asunlo 
Ituridico, Schotlandstraat 53. 


Ministro di Huslicia la anuncia cu cntranlc 28 december 2018 scgun 
Ley di Moleslia, duranle 30 dia lo tin oportunidad pa uri y lur luuna 
çonocemçnto na Departamenio di l.cgislacion y Asunio Huridico T 
Schotlsindstraat 53 di un peticion y anexo cu a scr haci pa 
fnlalacloi di gas di U>0 galon na Seroe Matrishi 55, DuramCe dicho 
pcriodo aki lur hcndc por exprcsa por escrito nan obhccion conlra 
dunamcnto di e permiso mcneiona, dirigi na e Ministro di Nustieia. 
via director di Departainento di Legislacion y Asunto Huridico, 
Schotiandstraal 53. 

WEB a firma acuerdo cu Wártsilá pa construi planta di energia nobo 


ORANJESTAD - Reci- 
entemente WEB Aruba 
a firma un acuerdo cu e 
compania internacional 
Wártsilá pa construi un 
planta di energia cu mot- 
ornan RECIP riba tereno 
di WEB. 

E planta nobo aki lo consisti 
di 6 motor RECIP cu un ca- 
pacidad total di 102 MW, es- 
aki lo crea un base firme pa 
e transicion pa un futuro mas 
limpi y liber di Heavy Fuel 
Oil (HFO). 

E planta lo opera inicialmente 
riba HFO. Sinembargo, asina 
cu gas likido natural (LNG) 
bira obtenibel na Aruba, e 
planta lo opera primeramente 
riba LNG. En caso ta nec- 
esario, e planta di motornan 
RECIP lo tin e capacidad di 
switch pa HFO y of algun 
otro tipo di fuel oil. 

Uzo di e planta, lo yama RE- 
CIP fase IV, lo conduci na un 
reduccion drastico di uzo di 
combustibel y pues menos 
emision di carbon, cual lo 
tin un impacto positivo riba 
medio ambiente. E motor- 
nan aki lo crea e flexibilidad 
den e mix di energia actual y 
ta mas eficiente compara cu e 
boilernan anticua cu ainda ta 
forma parti di e planta. Con- 
secuentemente lo reemplasa 
e boilernan cu e motornan 
nobo. 


E flexibilidad di e 6 ‘Wártsilá 
50DF dual-fuel engines’ cu 
lo suministra e energia di e 
planta, ta facilita e integracion 
di nivelnan halto di energia di 
biento y solo den e sistema. 
Nan capacidad pa yega na un 
resultado maximo den cues- 
tion di minuut y suministra 
un balansa efectivo, ta sigura 
un stabilidad di e sistema pa 
carga fluctuacion inevitabel 
den suministro di energia di 
biento y solo. 

“WEB a bin ta tuma pasonan 
agresivo pa aumenta eficien- 
cia y diversidad den su plan- 
tanan di energia. Punto di 
enfoke den esaki ta adopta- 
cion di nivelnan mas halto di 
energia sostenibel. Pa e mo- 
tibo aki nos mester reemplasa 
nos planta existente cu ekipo 
mas eficiente y flexibel den 
uzo di combustibel. E planta 
di motornan RECIP nobo 
di Wártsilá tin e eficiencia y 
flexibilidad cu ta cuadra cu 
nos necesidadnan”, asina Luis 
Oduber, CEO di WEB Aruba 
a comenta durante e acto di 
firmamento di e contract 
hunto cu Rodney George, 
vice presidente di Caribbean 
Wártsilá Energy Solutions. 

A planea pa Wártsilá entrega 
e planta na WEB den di 4 
kwartaal di 2019 y pa e ta 
completamente operacional 
na februari di aña 2020. 



Advertorial 


Habri 2019 den e ‘all inclusive’ New Years Party na 
Renaissance Ocean Suites Beach 


ORANJESTAD - E ano- 
chi di 31 di december 
lo ta special, lo cuminsa 
celebra tur e logronan di 
2018 y prepara pa apertura 
di un aña nobo. E ‘din- 
ner party’ na Renaissance 
Ocean Suites Beach lo 
conta cu entretenimento 
bibo, dushi cuminda, un 
super premium open bar y 
naturalmente un show di 
vuurwerk! 

Si bo ta desea di celebra e aña 
nobo den un otro ambiente, 
e New Years Party na Renais- 
sance Ocean Suites ta ideal. 
Tur cos lo cuminsa for di 8’or 
di anochi. Anualmente hopi 
ta esunnan cu ta habri nan aña 
den e ‘New Years Party di Re- 
naissance’ ya cu por celebra 
cu henter famia. E prijs ‘all 
inclusive’ ta inclui un buffet 


extenso y tur invitado lo dis- 
fruta di un super premium 
open bar y entretenimentu di 
NBO y Miniteca Genie. 

Baila, come y celebra bo aña 
nobo! 

E buffet ta inclui un buffet 
extenso ofreciendo aperitivo, 
un seccion di Antipasto’, un 
‘carving station’, ‘hot griddle 
station’, ‘hot selection’ y un 
surtido amplio di dessert, 
mousse y bolo. Renaissance 
Ocean Suites ta extende in- 
vitacion pa celebra cambio di 
aña den un ‘setting’ elegante 
y cu hopi ambiente. Pa reser- 
vacion y informacion por 
yama 523-6115. Renaissance 
Aruba Resort & Casino ta 
desea henter pueblo di Aruba 
un prospero 2019! 

Viana Charity Fund ta yuda 
25 instancia 


Entrega Ecury Complex/Museo 
Arqueologico Arubano 


ORANJESTAD - Dial2 
di december 2018 Viana 
Charity Fund a hasi entre- 
ga di donacion na 25enti- 
dad caritativo cu ta traha 
riba diferente area social 
na Aruba. 

E entidadnan cu a ricibi un 
donacion ta:Stichting Reclas- 
sering en Jeugdbescherming 
Aruba, Comision Asistencia 
Social Parokia Cristo Rey 
Brasil, Meals on Wheels, 
Stichting Kinderhuis 

Imeldahof Aruba, Stichting 
Cas Marie, Stichting Funari, 
Parokia Santa Cruz Inmacu- 
lada Concepcion, Stichting 
Ambiente Feliz, Fundacion 
Pro Famia Feliz, Grupo 
Flamboyan, Fundacion pa 
Hende Muhe den Dificultad, 
Fundacion Guia Mi, Asisten- 


cia Social Dakota, Sonrisa, 
Fundacion Club Don Bosco 
Noord, Stichting Adopt an 
Addict, Flor di Brazil, Sticht- 
ing Ambiente Nobo, Sticht- 
ing Trampolin pa Trabao, 
Grupo Magdalena, Parokia 
San Juan Pablo II TankiLeen- 
dert, Zorgboerderij La Posa- 
da, Hopearuba Movement 
Foundation, Fundashon 
Hospice Atardi, Stichting 
BevolkingsondersoekBorst- 
kanker (BOB) Aruba, y Fun- 
dacion Smile Mobile. 
Miembronan di directiva di 
Viana Charity Fund ta Ebby 
Arends (Presidente), Tico 
Croes (Tesorero), Olin- 
do Koolman (Comisario) 
Gwendy Koopmans (Comis- 
ario) y Herry Koolman (Sec- 
retario) kende tur ta desea un 
y tur feliz dianan di fiesta. 


Yoliane Everon a gradua di 
Facultad di Ley 



ORANJESTAD - Riba diaranson 19 di december 2018 
a gradua di e Facultad di Ley na Universidad di Aruba 
Yoliane Josette Everon. 


E1 a gradua defendiendo su tesis titula: “Een onderzoek naar 
een bijzondere opsporingsbevoegdheid: opname en onder- 
zoek van communicatie in het licht van artikel 8 EVRM.” 
Comision di examen a consisti di e miembronan: mr. dr. R. 
Bonnevalle-Kok, mr. R.S.T. Gaarthuis y mr. M.J.L. Yarzaga- 
ray. Universidad di Aruba ta felicita Yoliane Josette Everon cu 
su logro. 


ORANJESTAD - Despues di dos luna a entrega e proyecto di mantencion di e espa- 
cionan publico di e museo di arkeologia na Ecury Complex. 

E proyecto tabata fmancia pa TPEF y Ministerio di Cultura. Ehecucion tabata den man di 
Freman Construction. Director di Monumentenbureau ta gradici Minister di Cultura, Xio- 
mara Ruiz-Maduro, Minister di Turismo, Dangui Oduber, TPEF, Freman Construction & 
Maintenance N.V y full e ekipo di Monumentenbureau cu a prepara y guia henter e proyecto. 
Airconan tambe a keda drecha dor di A.C.C. Aruba Climate Control N.V y awo falta ainda pa 
drecha algun exposicion pa asina pronto e museo por habri su portanan bek pa publico. 

APA a celebra Pasco hunto cu su empleadonan 


ORANJESTAD - Reci- 
entemente gerencia di 
APA a organisa un en- 
cuentro di Pasco pa su em- 
pleadonan, como muestra 
di gradicimento. 

Esaki a tuma luga e diabierna 
prome cu Pasco, unda sala di 
encuentro na Piedra Plat a 
wordo dorna den ambiente 
di Pasco pa brinda e emplead- 


onan di Aruba Ports Author- 
ity e ambiente festivo di fin di 
aña. APA kier a brinda su em- 
pleadonan un momento spe- 
cial y esey a logra den Piedra 
Plat Ballroom unda cu tur e 
empleadonan tabata hunto 
den un solo sala y por a com- 
parti berdaderamente cu otro 
e anochi aki. 

Continuacion riba Pagina 25 

Continuacion di Pagina 24 
Durante e anochi aki a re- 
corda tur e momentonan 
agradabel di 2018, e exitonan 
cu APA a logra cu crecemen- 
to riba diferente tereno, e re- 
sultadonan positivo pa cu e 
mudansa di waf pa Barcadera 
y e contribucion di APA na 
economia di pais Aruba. Na 
mesun momento a papia di 
kico ta spera pa 2019 cu e 
colaboracion y apoyo fiel di 
e empleadonan di APA cu 
semper a traha manera un 
famia cu otro. 

Resto di anochi a wordo ani- 
ma pa e banda 1 of a Kind (1 
OAK) y tambe tabatin ani- 
macion di Santa Claus cu a 
trece e ambiente di Pasco. 
E trahadonan tabatin chens 
pa saca potret hunto cu nan 
pareha como un recuerdo di 
celebracion fin di aña 2018. 
Gerencia di APA a percura pa 
diferente premio cu a wordo 
rifa bou di su empleadonan. 
E premio grandi di e anochi 


aki tabata e biahe abordo di 
un crucero. E feliz ganado 
a resulta Johnny Martes, 
kende a ricibi e premio for 
di representante di APA Yah- 
aira Croes hunto cu director 
interino di APA Humprey 
Tromp. 

APA den 2018 a logra dife- 
rente proyecto importante 
manera a crea espacio necesa- 
rio, den profundidad waf, pa 
ricibi barconan crucero mas 
grandi cu mester di mas es- 
pacio ora di maniobra y dren- 
ta haf Tur esaki na bienestar 
di economia di Aruba. 

E anochi a wordo cera cu 
mensahe di director ing. 
Jossy Figaroa, kende a desea e 
empleadonan un Feliz Pasco 
y un aña 2019 yena di Ben- 
dicion, Salud y Prosperidad 
pa nan y famia, trahando na 
bienestar di APA. Esaki ta e 
deseo tambe di Aruba Ports 
Authority pa henter pueblo 
di Aruba. APA f ey pa Aruba. 

uirora 


I am sailing, I am sailing 
Home again cross the sea 
I am sailing, stormy waters, 

To be near you, to be free 

Agradecido pa tur locual e la significa pa nos, pero 
conforme cu boluntad di Dios nos ta anuncia 
fayecimento di nos compañero, tata, ruman, tio y 
amigo stima 




» .AY 

Augustin Dorothal 
Mihor conoci como red y coach 
Dorothal 

28 augustus 1954 - 20 december 2018 

Na nomber di su: 

Compañera: Fulvia Marquez 

Yiunan: Iraida Dorothal y Julianne Dorothal 

Manera yiu: Maureen Kock y famia 

Edson Giel y famia 
Wuill Vrolijk 

Tata: tAntonio Dorothal 

Mama: t Adriana Dorothal-Tobel 
Rumanan : Geralda Dorothal 

t Leo Dorothal y Adriana Dorothal-Contreras 
Nercisia y Angeleo Geerman-Dorothal 
Sandra y Elvis Yarzagaray 
Manera ruman: Rita Kock y famia 

Tanta y omonan 

Sobrino y Sobrinanan: Adriana Dorothal 

Marco Dorothal 
Douglas Dorothal 
Nalisa Henriquez-Yarzagaray 
Elvin Yarzagaray 

Nietonan adoptivo: Marc Rasmijn 

Destiny Kock 
Skyler Rasmijn 

Iha: Dyron Maduro 

Dimitra Wauben 

Comer y Compernan : Juan Werleman, Editha 
Marquez, Ricky Rasmijn, Edelweiss , Gibson, Beta 
Albertsz y famia 

Amigonan di cas: Imelda Werleman 
Ina Haayen y famia 
Dudly Boeldak y famia 
Dwayne Angela y famia 
Norki Quedes y famia 
Roberto Salsedo y famia 
David Polanco 
Juni Dake 
David Leslie 

Coleganan di Brandweer Aruba y di Isla Curaçao 
Atletanan di &21 Athletics Aruba 
Coleganan di Pasadia Infantil Te Aworo 
Coleganan di ATHA 

Primo y prima(nan) y demas famia 

Ta invita pa acto di entiero cu ta tuma lugar dia 27 
december 2018 pa 9'or di mainta. E curpa di nos 
defunto ta reposa for di 9'or di mainta na Royal 
funeral home y despues lo sali pa Santana Central na 
Sabana Basora. 

Adres pa condolencia: Royal Funeral Home, 
27december 2018 di 9'or te cu 12'or di mainta. 

Nos ta lamenta cu despues di entiero nos no ta ricibi 
bishita di condolencia na cas. 



---c 


“Señorta mi wardador, mi’n tin falta di nada. 
Den cunucu di yerba berde e ta pone mi sosega. 
E ta hiba mi na awa tranquil, 

Pa mi bolbe haña forsa”. 

Salmo: 23 

Cu inmenso dolor na nos curason pero conforme 
cu boluntad di Dios, nos ta anuncia 
fayecimento di nos estimado yiu, ruman y omo: 



Sr. Domingo Patricio Geerman 

Mihor conoci como: 

‘Milto of Milton’ 

*04-08-1954 -120-12-2018 
Ex empleado di: Aruba Sheraton Hotel, 
Americana Hotel, Hyatt Hotel, Wyndham Hotel y Westin 
Hotel 


Na nomber di su: 

Estimada Mama: Damasa Olga Geerman-Maduro 

Tata: tFrancisco Geerman 

Rumanan: Lucia y IWillem Flanegin-Geerman 

Frans y Yvonne Geerman- Tromp 

Ramiro y Esther Geerman-Maduro 

Stephen Robben y Mary Geerman-Jacopucci 

Maikel y Raiza Geerman-Tromp 

Enrique y Vivian Geerman-Hoek 

Emilio Geerman y Alva Torres 

Francis Geerman 

George y Sharline Geerman-Rodriguez 
Danilo Geerman 

Subrino(a)nan: Lizmarie y Leonardo Gomez-Flanegin y 
yiu, Gunther y Charlotte Flanegin-Rodriguez y yiunan, 
Jochem Geerman, Anchely y Joel Angel-Geerman y 
yiunan, Rubelino Tromp, Ivinnia Geerman, Stephen 
Geerman y yiunan, Jenyree Geerman y yiu, Steve 
Geerman, Karenza Geerman, Kelvin Geerman, Elaine 
Geerman y yiu, Naomi Geerman, Khaisa Geerman, Jason 
Geerman, Vivienne Geerman, Emily Geerman, Milienne y 
Sidney Geerman y yiu 
Manera yiu: Su-John v/d Linde 


Su bon amiga: 

Su bon amigonan: 


Eveline 

Lino v/d Biezen 
Heñito y Ety y tur otro amigonan. 
Tur su bon bisiñanan. 


Demas famia: Geerman, Maduro, Flanegin, Tromp, 
Jacopucci, Hoek, Rodriquez, 

Florencio, Gomez, Angel, Lampe, Willems, Montañez, 
Croes, Torres, Vivo, Carti, 

Mackintosh. 

Tur su ex coleganan di: Aruba Sheraton Hotel, Americana 
Hotel, Hyatt Hotel, 

Windham y Westin Hotel. 

Ta invita tur demás famia, bisiña y conocirnan pa acto di 
entiero cu lo tuma lugar 

Diabierna 28 di december, 2018. E defunto lo ta reposa 
for di 9or pa llor di mainta na Iglesia La Virgen de 
Fatima na Dakota, después pa Santana Catolico de Vries 
na Santa Cruz. 

Oportunidad pa condoleer: Mispelstraat #37 ariba 
diahuebs december 27, 2018. 

Orario: 6:00 p.m. - 8:00 p.m. 

Nos ta lamenta si den nos tristesa nos por a lubida algun 
familiar. 

Nos disculpa cu después di entiero nos no por ricibi 
bishita di condolencia na cas. 







^enor ta mi wardador, mim tin falta di 
nada 

Den cunucu di yerba berde e ta ponemi 
sosega. 

E ta hibami na awa trankil, 

Pa mi bolbe hana forsaQ 
Salmo: 23 

Nos ta anuncia fayecimiento di: 



Symon Sebaldo Winterdaal 
*19-08-1953 - C21-12-2018 

Acto di entiero lo wordo anuncia 
despues. 



**+ 


BRINGAMOSA 

Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 24 Dec 2018 Anochi 


Ektoq! 


Sorteo # 6668 


6180 


9734 


9179 


Sorteo #5712 


8578 




Sorteo #417 


3995 



Sorteo # 4471 


4967 


Libra 


Sorteo # 


U*rfO 


Sorteo # 


Joker 


Letter 


0 

x Jackpot 

0 

x Match 4+ 

0 

x Match 4 

0 

x Afl. 12,00 


120 . 000 ,- 



Sorteo # 4631 

0 

x Jackpot 

4 

x Match 4 

92 

x Atl. 8,00 


05-06-08-11-28 


Proximo Jackpot 


53.000,- 



Sorteo # 

0 

x Jackpot 

0 

x match 4 

0 

x Afl. 500,00 

0 

x Afl 50.00 

0 

x Afl. 15,00 


Mega Ball 




250.000,- 



MtGAlBllUS 


Afl. 350.000,- 



Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 23 Dec 2018 Merdia 




Sorteo # 2430 


9126 


5921 


1452 




Sorteo # 2430 


7248 




Sorteo # 486 


3460 




Sorteo # 2430 


1987 


Cancer 




Sorteo # 


Joker 


Letter 


0 

x Jackpot 

0 

x Match 4+ 

0 

x Match 4 

0 

x Afl. 12,00 


120 . 000 ,- 




Sorteo # 4630 

0 

x Jackpot 

1 

x Match 4 

1T9 

x Atl. 8,00 


02-05-06-08-29 


Proximo Jackpot 


52.000,- 



Sorteo # 

0 

x Jackpot 

0 

x match 4 

0 

x Afl. 500,00 

0 

x Afl 50.00 

0 

x Afl.15,00 


Mega Ball 


250.000,- 



AiEOAIgUOS 


Afl. 350.000,- 




Tauro 


Hala rosea hundo. No laga bo mes wordo 
manipula emocionalmente. Cuminsa adap- 
ta energia y bo forma di bida na esun cu ta 
yegando na bo bida na e momentonan aki. 
Numbernan pa awe: 6, 18, 28 y 40. 


Lo bo bay pasa un dushi momento hunto cu 
un hende cu bo stima. Ta importante pa bo 
hala un banda loke no ta necesario y gasta de- 
masiado pa bo pasa bon. Numbernan pa awe: 
7, 19, 29 y 41. 



Sacudi bo bida di personanan manipulado. 
Si bo haci cierto adaptacion bo manera di a 
comete na tareanan pendiente, lo bo bay tin 
resultadonan estupendo. Numbernan pa 
awe: 8, 29, 39 y 42. 

Geminis 


Bo forsa di boluntad ta riba un tono halto. 
Ta momento pa bo cumpli cu tur bo forsa e 
tareanan cu bo ta posponiendo. Confia den 
bo recursonan interno. Numbernan pa awe: 
9, 19, 29 y 32. 



Cancer 


Nan lo bay confesa bo un sentimento di 
amor. Lo bo sinti bo mes hopi bon, ora cu bo 
saca for di bo cabes e ideanan cu ta draai den 
dje y cu ta kita bo soño. Numbernan pa awe: 
11, 18, 20y 37. 

FLAMINGO 7603-2109-5730 






Leo 


^ Pone bo mes den contacto cu naturalesa. 

i ! , Tin algun hende rond di bo cu solamente sa 
yj papia di desgracia, malesa y problema. Si bo 
f scucha lo bo pega cu nan pesimismo. Num- 
bernan pa awe: 14, 28, 30 y 47. 



Virgo 



Bo constante lo acerca bo na e triunfo cu 
bo ta spera. Luna ta lombra cu e dosis extra 
di energia cu bo tin mester pa anima bo na 
tuma e paso decisivo cu lo hiba bo na e exito. 
Numbernan pa awe: 4, 8, 20 y 37. 


Libra 


Loke bo scucha por herida bo sentimental. 
Purba di pone bo mes mas den contacto cu 
bo ser interno y lo bo wak con lo bo descu- 
bri hopi cos cu ta parce secreto. Numbernan 
pa awe: 14, 18, 23 y 32. 



□ 





Scorpio 

^ ... , Bo ta drentando den un tono sumamente 
sensibel. Bo sentido familiar ta na halto, 

* pero na e mesun momento bo ta sinti algo 
inkieto. Numbernan pa awe: 11, 16, 27 y 39. 

Sagitario 

Bo ta algo distrai, concentra bo energia den 
loke realmente ta importante. Bo tin e ca- 
- pacidad di absorbe energia aheno como un 
spons y esey tin biaha no ta bon. Number- 
nan pa awe: 13, 26, 37 y 42. 

Capricornio 

Aparta tempo pa ta cu bo sernan keri. Con- 
sidera aparta un poco di tempo dentro di bo 
r . ocupacion diario pa demostra bo sentimen- 
tonan na e persona ey. Numbernan pa awe: 
17, 25, 44 y 48. 

Aquario 

Scucha e bos di bo curason y actua awo. Por 
1 \ ta bo ta cansa door di tanto trabao y preocu- 
pacion y ta cumbini bo pensa den un escape 
J pa otro siman. Numbernan pa awe: 19, 32, 
41Y 59. 

^flSERVICIO 



Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@hotmail.com 
Mobility Equipment 
Hire 

Tel: 568 5165 



Dokter na warda 

Oranjestad 

Dr. Wijngaarde 
Tel. 588 2992 


San Nicolas 


Botica na warda 


Oranjestad: 

Kibrahacha 
Tel. 583 4908 


San Nicolas 

Seroe Preto 
Tel. 584 4833 


SERVICIO Dl TAXI 


Aruba Transfer Tour & Taxi C.A. 
Pos Abao #4 1 
RO.Box 723 Aruba 
Tel: 582-21 1 6 / 582-201 O 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1 928 
E-Mail: tas@setarnet.aw 



Schedule december 2018 


MON 

24 | 


TUE 

25 | 


WED 

26 | 



THU 


FRI 


SAT 


5UN 


MON 


FREEWINDS 


06,00 




NAVK5ATOR OF THE SEAS 


08 


00 


23.59 


FREEOOM OF THE SEAS 


MONARCH 


07.30 


06.30 


CARNIVAl CONQUEST 


23.00 


15.30 


08:00 1 16:00 


ARR 


DEPT 


BERTH 


1 1 

SERENADE OFTHESEAS 


03.00 


23.59 


c 


FREEWINDS - DEPT. 

• *** 


E 






LzlJ 1 

> 

! 

u 


08-00 


18 00 


C 1 






1»1 1 

1 Caribbean PRlNCESS 


07.00 


17,00 


C 






r m i 

JOURNEV 


08.00 


22.00 


e 


MS LNSIGNIA 


1100 


03,00 


c 


FREEWINDS 


06.00 


*•** 


E 


EMERGENCIA 

911 


POLIS 

Oranjestad 

San Nicolas 

Santa Cruz 

Noord 

Tip Line 

Brandweer 

Ambulance 

Hospital 

Imsan 

Warda Costa 


107 


100 

104 

105 

11141 

115 

911 

527-4000 

524-8833 


913 


Seguridad Nacional 11911 
CruzCora 582-2219 


Aloe 

4 Centro Medico 
Central 

Dakota 588- 
Del Pueblo 
Eagle 

Kibrahacha 

Maria 

Di Servicio Noord 
Oduber 
Paradera 
San Lucas 
San Nicolas 
Santa Anna 
Santa Cruz 
Sero Preto 
Trupial 583- 


584-4606 

584- 5794 

585- 1965 
7364 

582- 1253 

587- 9011 

583- 4908 

585- 8145 

586- 4606 
582-1780 

588- 6638 

584- 5119 

584- 5712 
586-8181 

585- 8028 
584-4833 

8560 


UTILIDAD 


Setar 

Web 

Elmar 


117 

525-4600 

523-7147 


FUNERARIA 

Aurora 588-6699 

Ad Patres 584-2299 

OliveTree 584-8888 

Royal Funeral H. 586-4444 


Centrale Bank van Aruba 

Daily Exchange Rates - 12/21/2018 


Centrale Bank van Aruba 


i 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.29 

1.31 

1.33 

CHF 

179.68 

180.40 

181.20 

GBP 

2.19 

2.24 

2.30 

JPY 

158.80 

160.25 

161.86 

EUR 

201.67 

203.51 

205.56 

DKK 

26.27 

26.99 

27.79 

NOK 

19.47 

20.19 

20.99 

SEK 

18.77 

19.49 

20.29 

For amounts up to Afl. 100,000 

Pronostico 

di 

Tempo 



Un alerta pa biento duro y lama localmente bastante bru- 
to ta na vigor te proximo aviso... 

Tempo: 

Parcialmente te brevemente hopi nubia cu chens pa local- 
mente un awasero breve. 

Temperatura maximo 29 grado Celsius. Temperatura 
minimo 24 grado Celsius. 

Solo lo baha awe nochi 06:22pm y lo sali mañan mainta 
06:59am. 

Biento: 

Modera te fuerte for di generalmente direccion oost; for- 
sa 4 te 6 (20 te 50 km/ora, 11 te 27 nudo). Den dia duro, 
posiblemente tin biaha hopi duro den rafaga; forsa 7 te 8 
(51 to 65 km/hr, 28 to 35 nudo). 

Situacion general di tempo: 

Den proximo 24 ora no ta spera mucho cambio den e 
tipo di clima cu tini actualmente. Principalmente den or- 
anan di marduga y mainta un awasero breve por cay lo- 
calmente. Mas aleu por bisa cu e diferencianan di presion 
di aire den Caribe ta grandi y pa E motibo aki biento lo 
supla mas duro cu normal den region local. Un alerta pa 
biento fuerte y lama localmente basta bruto ta na vigor te 
proximo aviso. 

Condicion di lama: 

Olanan di lama lo ta for di direccion oost cu haltura di 4 
te localmente 8 pia cu e olanan di mas halto na costanan 
oost te noordwest di e isla. Ta pidi ocupantenan di boto 
chikito pa procede cu cautela riba lama habri. 

Animal Care Clinic: Miedo di klapchi cerca 

mascotanan di cas 


ORANJESTAD - E aña aki tambe Aruba 
lo ta festivamente celebrando e yegada 
di e aña nobo, cu un cantidad modera 
di klapchi. Pa hopi hende e ta un fiesta 
bunita, pero pa hopi di nos bestianan e 
por ta hopi interesante. Nos sa cu hopi 
di nos bestianan tin miedo di klapchi. Si 
bosa y ta spera bo cacho di tin miedo pa 
klapchi e ora e guia aki por yuda abo y 
bo mascota pa haci e fin di aña aki lo mas 
agradabel cu ta posibel tanto pa hende 
como pa bestia. 

Nos ta recomenda pa bisti bo mascota un 
banchi cu un nametag y si ta posibel laga pone 
un microchip pe. 

Tipnan util pa aña nobo: 

• Mantene bo bestia den un luga 
trankil, den un ambiente confia y no laga e 
pushi pafo. No laga bo cacho nunca su so na 
cas. 

• Por percura di crea pa e pushi algun 
“refugio di klapchi” sigur. (manera un caha di 
carton cu un entrada.) si bo pushi tin miedo y 
kier sconde su mes, por lag’e bay na su refu- 
gio. E ta wak esaki manera un lugar sigur. 

• Bo por cende radio of television 
(sinembargo na un canal unda klapchi no ta 
kom voor) y cera e bentananan. 

• Si bo tin un cacho jong, e ora ey ta 
hopi importante pa preveni pa bo cacho tin 
un experiencia negativo y traumatico. No 
cana cu e cacho cerca di hende cu tin klapchi 
y preveni areanan na unda hopi klapchi ta. 

• Reacciona lo mas normal cu ta posi- 
bel pa klapchi. Mantene bo mes trankil. Si bo 
ta nervioso e ora ey bo cacho tambe lo bira 
nervioso. Si bo mascota ta actua trankil y no 
tin miedo, por dun’e un recompensa door di 
hunga cu ne, dun’e atencion of cuminda. 

• Si bo cacho tin miedo, percura pa na 
e momento aki pa bo ta cerca. Dun’e e opor- 
tunidad pa ta cerca bo. Mustra trankilidad y 
mustra confiansa. Cariciele of consol’e exag- 
eradamente ta pone un cacho sinti mas mie- 
do, pero si bo no dun’e atencion tambe!. Pues 
scoge un punto medio, ta presente, dun’e 
siguridad. Por ehempel door di laga e cacho 
bay drumi cerca di e banki (na luga cu den 
su macutu den cushina) pero sin carici’e of 
yam’e cada minuut. Bo por apoy’e, pero no 
recompensa su miedo. 

• Ora bo pushi tin custumber di bay 
for di cas, percura pa e tin un microchip y/of 
un banchi cu su nomber, adres y number di 
telefon. Mantene bo cacho na un leash ora di 
lag’e sali cana pafo. 

• Durante dia laga bo cacho sali extra 
largo pafo, na un luga trankil cu ainda no tin 
zonido di klapchi, ya asina e por saca tur ener- 
gia cu e tin. Por laga e cacho sali pafo cu otro 
cacho(nan) cu no tin miedo di klapchi. 

Semper opta pa recursonan alternativo 
y/of natural 

Suplementonan Nutricional: 

• Tambe tin suplementonan mutricio- 
nal/dietanan cu por kita e leve miedo di klap- 
chi. 

• Algun ehempel ta Calming Pet Treats, 
Calming Drops y e Royal Canine Calm Diet. 

• E efectonan ta riparabel despues di 
1 pa 2 siman di administracion. Pues bo por 
cuminsa desde mitar di december cu e suple- 
mentonan aki. 



Medicacion pa aña nobo: 

• Tin diferente tipo di medicamento 
disponibel. A base di literatura cientifico nos 
di Animal Care Clinic a scoge e aña aki pa Di- 
azepam y Alprazolam. Esaki ta tambe e me- 
dicamento mas receta na Hulanda. 

• Diazepam/Alprazolam ta un substan- 
cia cu un funcion sedante y calmante di an- 
gustia. 

• Bo mascota ta sinti soño di medica- 
mento. Esaki ta normal. 

• Diazepam duna mas sedacion y tam- 
be ta causa perdida di memoria: e bon di esa- 
ki ta cu e ta preveni cu bo cacho lo corda di e 
miedo pa klapchi. 

• Diazepam ta traha lihe. Por cuminsa 
dun’e e mediacamento e anochi di fin di aña. 
Duna e dosis corecto di Diazepam minimo 
un ora antes di e tiramento di klapchi. Por 
ripiti esaki cada 5 ora si acaso ta necesario. 

• Diazepam/Alprazolam ta adecua pa 
pushi y pa cacho. 

• Alprazolam ta mas specifico pa re- 
duccion di stress, ansiedad y zonido duro 
manera klapchi. 

• Alprazolam por causa mas excitacion 
cerca cierto mascota, hasta cerca esunnan 
agresivo ( por bira mas agresivo). 

• No haci uzo di Diazepam/Alprazolam 
si bo mascota tin problema renal of hepático 
of si e ta na estado y ta na su prome trimester 
di embaraso! 

• Reduci e dosis si bo cacho bira hopi 
suf! 

• Percura pa ta presente, pa observa cu- 
alkier otro reaccion rapidamente! 

Un camisa di presion 

• Un camisa di presion ta duna un pre- 
sion constantemente suave na e curpa y e tin 
un efecto calmante na mayoria di cacho cu 
tin ansiedad, miedo of cu ta hopi activo. Por 
compara esaki cu lora un baby cu ta yora. 

• Recompensa su trankilidad cu algo 
dushi of cu atencion. Asina aki e cacho por 
siña asocia e camisa cu siguridad. 

• Cuminsa di hopi trempan, prome cu 
cambio di aña cu e custumber aki. 

• Un di e camisanan cu por wordo pidi 
via internet ta e Thundershirt pa cacho. 

Algun pregunta? Pasa bishita nos na clinica of 
yama nos na 582-8382. 

Nos tur di Animal Care Clinic ta desea abo 
y bo mascota un Prospero y Saludabel aña 
2019! 

Italia: Arkeologonan a descubri stal di cabay na Pompei 



(TheGuardian) - Arke- 
ologonan a descubri e 
restonan petrifica di un 
cabay cu harnas y siya den 
un villa antiguo den un 
suburbio di Pompei. 

Hefe di e parke arkeologico di 
Pompeii, Massimo Osanna, 
a conta e agencia di noticia 
Italiano Ansa cu e villa tabata 


pertenece na un oficial halto 
di ehercito, posiblemente un 
general, den e tempo ey di e 
imperio Romano. 

Osanna a bisa diadomingo 
pasa cu e restonan di dos o 
tres cabay tambe a keda des- 
cubri. E terasanan di e villa 
tabatin bista riba e Bahia di 
Napoli y e isla di Capri. E 
area a ser descubri y investiga 



na aña 1900 pero despues a suvius a destrui e floreciente sofocante o dampnan herbi- 
cera e tereno atrobe ponien- ciudad di Pompei, cerca di endo a mata e cabaynan. E ta 
do e material na su luga. loke awe ta Napoli, na aña 79. spera cu e villa lo eventual- 

E erupcion volcanico di Ve- Osanna ta bisa cu e shinishi mente keda habri pa publico. 


Tunesia: Disturbio serio despues cu periodista a cende curpa na candela 



(TheGuardian/AP) - En- 
frentamento entre gru- 
ponan di protesta y polis 
na Tunesia a cuminsa pla- 
ma den e pais, segun au- 
toridadnan ayera, despues 
cu rabia a cuminsa crece 
pa un periodista cu a 
cende su curpa na candela 
como protesta pa e situa- 
cion economico. 

Den e ciudad Kasserine polis 
a uza gas lagrimogeno contra 
hobennan cu tabata tira pie- 
dra durante un di dos anochi 
intrankil. 

Disturbio a cuminsa tambe 
den ciudad di Jbeniana, unda 
un agente di polis a keda heri- 
da, y na Tebourba, den Norte 
di e pais, unda a aresta por lo 


menos cinco persona, segun 
Walid Hkima, un vocero di 
seguridad nacional. 

E disturbionan a sigui, 
despues di morto di e period- 
ista Abderrazk Zorgui, di 32 
aña, cu dialuna pasa a cende 


su curpa na candela na Kas- 
serine. Ministerio di interior 
a bisa cu un persona a keda 
aresta pa supuesto envolvi- 
mento den e acto di protesta 
desespera, cu a provoca un 
explosion di protesta den e 


ciudad cu manifestantenan 
cendiendo tire na candela y 
blokiando caminda. Diestres 
persona a keda aresta na Kas- 
serine pa “actonan di destruc- 
cion” durante e disturbionan, 
segun un vocero di ministe- 
rio di interior. 

Den un video prome cu el a 
muri Zorgui a bisa “pa e yi- 
unan di Kasserine cu no tin 
modo di subexistencia, awe 
mi ta cuminsa un revolu- 
cion.” 

Un acto similar di un bend- 
edo ambulante na 2010 na 
Tunesia, como protesta pa 
abuso policial, a cende e rev- 
olucion di Tunesia y e ‘Pri- 
mavera Arabe’ cu a haya su 


continuacion den henter e 
region e aña despues. 
Kasserine tabata un di e 
prome ciudadnan pa cuminsa 
cu rebeldia despues di e mor- 
to di e bendedo, Mohammed 
Bouazizi, den protesta unda 
polis a mata manifestantenan. 
E disturbionan a plama den 
henter e pais y a conduci na 
caida di e dictador di hopi 
aña, Zine al-Abidine Ben Ali. 
E acto mortal di Zorgui ta- 
bata “un señal di rechaso di e 
situacion catastrofico, incer- 
tidumbre regional, desem- 
pleo halto entre hende hoben 
y e miseria den cual e ciu- 
dadanonan ta bibando den e 
regionnan di interior,” e cor- 
ant di Tunesia Le Quotidien 
a bisa. 


Tsunami na Indonesia a laga 430 morto y 159 persona desapareci 


(LaSexta/AP) - Cruz Cora 
di Indonesia ta acelera e 
asistencia pa e victimanan 
di e tsunami cu a afecta e 
Estrecho di Sonda, entre e 
islanan di Java y Sumatra, 
cumpliendo e 14 aniversa- 
rio di e tsunami mas dev- 
astador cu hamas a yega di 
registra. 

Federacion Internacional di 
Cruz Cora y Medio Luna 
Cora, cu ta coordina e esfuer- 
sonan internacional di apoyo 
pa e ekiponan di ayudo, a in- 
forma cu e ekipo medico a 
yega na e zona mas leu, unda 
hende no a ricibi ayudo desde 



cu e desaster a sucede. 

Asina 14 truck a hiba awa po- 
tabel pa e poblacion afecta y 
dos helicopter ta participa na 
e trabaonan di buskeda y res- 
cate di sobrevivientenan. 

Ta suministra ayudo humani- 
tario na e damnificado, hopi 
di nan a perde nan cas den un 
episodio tragico nobo cu ta 
coincidi cu e aniversario di e 
tsunami na Oceano Indio cu 
dia 26 di december di 2014 a 
golpia 13 pais di Sureste Asi- 
atico y a laga mas di 226.000 
morto, e mayoria di nan di 
Indonesia. 


“Mas di 400 boluntario y per- 
sonal di e Cruz Cora a duna 
servicio medico y suministro 
esencial na e sobrevivien- 
tenan, a haci e cayanan limpi 
y a yuda den e rescate na pro- 
vincia di Baten y Lampung, 
areanan cu tin hopi pobla- 
cion y cu a keda pa gran parti 
destrui pa e olanan di dia 22 
di december. 

Ta calcula cu ademas di e 430 
morto y 1.500 persona herida 
den e ultimo tsunami a causa 
e desplasamento di mas di 
21.000 persona cu mester a 
sali di e zona di costa y busca 
refugio mas leu den interior. 

America Latino: Capital di violencia contra hende muhe 


(Infobae/ElPais) - Amer- 
ica Latino ta e capital 
mundial di asesinato: 
aunke e ta conta cu sola- 
mente 8% di e poblacion 
mundial,e ta concentra 
33% di e asesinatonan co- 
meti riba e planeta. Na 
cabes di e lista di pais cu ta 
converti e region den esun 
mas violento di mundo tin 
E1 Salvador, Venezuela, 
Guatemala, Honduras y 
Brasil. Debi na narcotrafi- 
co y fenomeno manera 6 fe- 
minicidio’ Ciudad Juarez, 
Mexico, ta cerca di e top 
5 aki; mientras Colombia 
tabata cerca den mas di un 
estadistica anual. 

Mientras den e Triangulo 
Norte di America Central (E1 
Salvador, Honduras y Gua- 
temala) violencia a yega na 
extremo - desde 2013 e tasa 
di feminicidio di Salvador- 
eño a duplica, y ta mas di seis 
biaha mas esun di Estadonan 
Uni - e asesinato di hende 
muhe pa su genero ta sur- 
pasa e cifranan pa e poblacion 
total. M Hende muhe ta muri 
na man di hende homber di 
manera desproporciona den 
bon parti di America Latino,” 
tabata observacion haci pa 
Wall Street Journal. 

Mexico y Brasil ta esun- 
nan cu, pa nan enorme po- 
blacion, a registra e mayor 
cantidad di morto violento, 
segun Comision Economico 
Pa America Latino y Caribe 
(CEPAL). Ta dificil compro- 
ba si e cifranan ey ta real, ya 
cu na Mexico solamente 10% 
di e victimanan a denuncia 
violencia machista prome cu 
nan morto (e mesun cifra cu 
na Argentina) y na 2017 taba- 
tin 3.430 muhe asesina, pero 
760 caso so a keda investiga 
como feminicidio, ya cu den 
algun estado no ta registra e 
delito como tal. Algo simi- 
lar a sucede na Colombia, 
cu 1.002 muhe asesina: sola- 
mente 144 a keda procesa 
como violencia di genero. 

Na Argentina tin un femini- 
cidio cada 31 ora, "un cifra 
cu no ta disminui a pesar di 
e gran mobilisacion social," 
e diario Spaño E1 Pais a de- 
staca. Argentina tin un colec- 
tivo fuerte di hende muhe cu 
ta reclama nan derechonan, 
desde esun mas basico, esun 
di bida, te na otronan manera 
e derecho di pago igual pa 
trabao igual. E movimento, 
cu ta propaga "aborto legal 
pa no muri", ya cu e clandes- 
tinidad di aborto ta causa mas 


di un morto pa dia, a cum- 
insa na 2015 cu e marchanan 
contra violencia machista di e 
colectivo Ni Una Menos. 

E denuncianan na Argentina 
di violencia no letal a yega na 
86.700 en 2017. Ocho di cada 
10 caso tin como victimario 
e pareha o ex-pareha di e de- 
nunciante. Un denunciante 
cu ta yega mucho laat na e 
instancia: un di cada cuatro 
victima a reconoce cu nan a 
sufri maltrato durante 10 aña 
prome cu nan a papia, y casi 
mita entre un y cinco aña. 
Abuso sexual, cu hopi biaha 
ademas ta afecta menornan 
di edad, ta ser silencia mas 
ainda. Den e ultimo decada 
casi 3.500 mucha Argentino a 
bira huerfano pa asesinato di 
nan mama. 

Na Colombia ta muri tres 
muhe pa dia. Husticia ta 
profundamente patriarcal 
y tin tendencia di no kere e 
muhenan cu haci denuncia, 
hasta ta responsabilisa nan 
pa loke a sucede, y ta excusa 
e agresornan, segun exper- 
tonan a conta E1 Pais. Ta ex- 
isti un solido “cultura di im- 
punidad", e hefe di e division 
pa asunto di hende muhe di 
Organisacion di Nacionnan 
Uni na Colombia, Ana 
Guezmes a declara. E tin res- 
paldo di e cifranan di Fiscalia: 
e impunidad ta yega na 96% 
den violencia di genero. 

Na Mexico tambe e principal 
victimario (64% di caso) ta e 
pareha o ex pareha di e muhe. 
Segun e Instituto Nacional di 
Estadistica, mas di 12 miyon 
muhe ta sufri di violencia na 
nan cas y 8 miyon a ser choca, 
corta, kima y a yega na sufri 
di depresion. Cuatro miyon a 
reconoce cu nan a pensa riba 
suicidio, ademas di a teme 
pa nan bida na man di nan 
pareha. 

Pero como cu e delito di fe- 
minicidio ta keda reserva na 
consideracion di e diferente 
estadonan di Mexico, tin al- 
gun cu no ta defmi nan como 
tal y otronan, cu aunke nan 
ta defmi nan, nunca a usa e 
categoria den registracion. 
Den ultimo 20 aña e tasa di 
homicidio a cambia pa hende 
homber na Mexico: prome el 
a baha y despues el a subi pa 
via di e guera di narcotrafico. 
En cambio, pa hende muhe el 
a keda mes halto. M E ta un ep- 
idemia cu no a conoce tregua 
pa mita (femenino) di e po- 
blacion,” E1 Pais a conclui. 


Na San Salvador Meghan 
Lopez, un experto Mericano 
den violencia familiar cu ta 
realisa su doctorado na Johns 
Hopkins University, ta in- 
vestiga e impacto riba mucha 
di habilidadnan pa criansa di 
nan mayornan den ambiente 
peligroso y afecta ademas pa 
pobresa, segun coresponsal 
di The Wall Street Journal, 
Juan Forero, cu a mira un 
obra presenta cu ta midi 13 
factor cu por causa problema 
despues ora yega na edad di 
adulto, manera violencia, 
abuso sexual, disfuncion fa- 
miliar y abandono. 


Aunke e trabao di Lopez na a 
termina ainda, el a haya cu 8 
di e 13 factornan den su en- 
cuesta entre famianan Salva- 
doreño tin influencia. M Esaki 
ta astronomico," Forero ta 
splica. Na Merca ta considera 
4 factor un indice halto. 
"Riba escala nacional esaki ta 
significa cu e violencia ta ser 
cultiva di un generacion pa e 
siguiente,” WSJ ta observa. 

Ta dificil pa pensa cu por 
kibra e ciclo di violencia, 
si ta pasa cosnan manera lo 
siguiente. Despues di e en- 
tiero di e hoben Andrea Guz- 
man, mata na E1 Salvador 


pa un pandiyero, su asesino, 
menasa pa otro pandiyero, a 
negocia cu polis pa duna in- 
formacion a cambio di salba 
su bida. Y poco dia despues 
cu e la drenta prizon, su rival- 
nan a kere cu lo ta bon idea 
pa mata su mama, ora e tabata 
sali di prizon unda el a bishita 
su yiu. Di otro banda, Bryan 
Guzman, e ruman homber di 
Andrea, a pidi asilo na Merca 
y nan a nenga esey y e mester 
a bolbe na su pais. Awor su 
famia tin e scondi. E asesino 
tin proteccion, e victimanan 
no. 



SETAR 

SETAR ta participa fayecimento di: 


Rosa Maria Fráser Maduro 

Mama di nos colega 
Arthur Fráser 

Manager Financiele Administratie 


Actodi entiero ta tuma lugar diabierna dia 28 di december 2018 
di 2or pa 4 pm na Ad Patres Funeral Home. 


Gerencia,Stafy Personal di SETAR N.V.taextende palabranan di condolencia na 
Arthur, Raiza, yiunan ydemasfamia. 








tome and visit us from Monday through Saturday from 10AM-6PM. 
Avenida Milio J. Croes 70 - Dakota 
Tel: 521 llfiS 


HOMENAIURE 













































